Teams-webinaareihin liittyminen - Cimson\nNäin liityt webinaariin Teamsilla\nJärjestämämme webinaarit järjestetään pääsääntöisesti Microsoftin Teams-palvelun avulla. Tässä ohjeet siitä, miten pääset mukaan.\nJos käytössäsi on Windows-tietokone, voit liittyä webinaariin suoraan linkin kautta ilman, että sinun tarvitsee asentaa Microsoft Teams -sovellus koneellesi. Halutessasi voit toki myös asentaa sovelluksen.\nJos käytät Apple- tai Android-laitetta, sinun tarvitsee ensin ladata maksuton Microsoft Teams laitteellesi sovelluskaupasta tai Microsoftin nettisivuilta: https://www.microsoft.com/fi-fi/microsoft-teams/download-app Jos sinulla on käytössäsi outlook.com- tai hotmail.com -sähköpostiosoite, kirjaudu sitä käyttäen Teamsiin. Jos sinulla ei ole edellä mainittua sähköpostia, voit luoda maksuttoman Outlook- tai Hotmail-tilin osoitteessa: https://outlook.live.com/owa/\nKun olet klikannut webinaarin linkkiä, valitse liitytkö webinaariin:\nlataamalla sovelluksen laitteellesi,\nliittymällä suoraan selaimen kautta (ei vaadi lataamista tai asennusta), vai\navaamalla Teams-sovelluksen (jos sinulla on jo Teams ladattuna laitteellasi).\nTämän jälkeen syötä etunimesi ja varmista, että videokamera ja mikrofoni ovat aluksi pois päältä. Klikkaa ”Liity nyt”.\nValmennuksessa käytetty materiaali on Cimson Koulutuspalvelut Oy:n omaisuutta, eikä webinaarissa käytettyä materiaalia yleensä jaeta osallistujille. Suosittelemme siis ottamaan muistiinpanovälineet esille.\nJos sinulla on tietoteknisiä ongelmia, eikä webinaariin liittyminen onnistu, olethan yhteydessä ensi sijassa Cimson Koulutuspalvelujen Help Deskiin, jossa Antti Auvinen auttaa sinua. Help Deskin numero on 050 577 6600. Muut Cimson Koulutuspalveluiden yhteystiedot löydät täältä.


Cloud City, Helsinki - Sivu 3 - Taloforum.fi\nRe: Punavuori, Pilvilinna#36492\ntekijänä Janne_H - 19.02.11 23:16\n- 19.02.11 23:16 #36492\nVäsäsin karkean mallinnoksen Pilvilinnasta havainnollistaakseni vaikutusta ympäröivään kaupunkikuvaan ja silhuettiin.\nKävi ilmi, että kadut joista Pilvilinna edes näkyy ovat todella harvassa. Löysin itse vain yhden kohdan, Hietalahdenrannan.\nKantakaupungin tiivis kortellirakenne blokkaa korkeidenkin tornien näkymisen. (JR:llä tais olla jotain laskelmia pp.netissä tämmöisistä tilanteista) Toisin sanoen Pilvilinnan kaupunkikuvallinen vaikutus katunäkymään olematon.\nPilvilinna sopii myös oikein hyvin naapuriin tulevan Living Harbourin kanssa. Asunnoista avautuva maisema on jotain semmoista, mitä Helsingillä ei ole vielä tarjota. Näkymä merelle sekä kaupungin kattojen yli.\nTässä tämä ainoa kohta josta tornin näkee katutasosta.\nHotelli Tornista nähtynä\nEipä ainakaan omasta mielestäni riitele Mikael Agricolan kirkon kanssa. Sitä paitsi tästä kuvakulmasta yksikään ihminen ei tule ikinä katsomaan maisemaa.\nRe: Punavuori, Pilvilinna#36499\ntekijänä UPnotOUT! - 20.02.11 12:11\n- 20.02.11 12:11 #36499\nHienoa työtä Janne_H!\nTällaista kuvamateriaalia pitäisi esittää jo hyvissä ajoin mahdollisille valittajille. Saataisiin harhaluulot kitkettyä varhaisessa vaiheessa.\nLähtökohtaisestihan jo pelkkä tieto korkeasta rakennuksesta uskotaan tuohoavan siluettia tai riitelevän lähikirkon kanssa.\nTämän suunnitelman seurava vaihe lienee, että asukasyhdistyksien sedät ja tädit, tuo muutaman prosentin edustus kirjoittaa vihaisen vastineen, jossa ainakin vedotaan siluettiin, kirkon kanssa kilpailuun sekä kulttuurihistoriallisiin arvoihin. Tämän jälkeen hanke kaatuu tai sitä madalletaan, niin että Helsingin pyhä räystäskorkeus ei ylity. Täytyy tarkkailla yhdistyksien keskustelupalstoja..\nRe: Punavuori, Pilvilinna#36503\ntekijänä RV - 20.02.11 13:05\n- 20.02.11 13:05 #36503\nNoissa asukasyhdistyksissäkin huomattavaa on se, että melkein aina niiden jäsenistö on yli 55-vuotiasta!\nRe: Punavuori, Pilvilinna#36509\ntekijänä järvellä nukkuva - 20.02.11 14:48\n- 20.02.11 14:48 #36509\nKyllä nuo kirkontornit oman kokemukseni perusteella hallitsevat maisemaa aivan eri tavalla kuin Jannen mielestä. On paljon muitakin olennaisia paikkoja joista käsin vaikutus on selvä: esim. Kaivopuiston korkein kohta tai Suomenlinna. (Kadut ovat toki niin tiiviitä että niiltä käsin vaikutusta ei huomaa, mutta monesta muusta paikasta kyllä.) Mutta tämä on näkymien lisäksi myös periaatteellinen asia. Rakennus olisi nimenomaan ainoita korkeita taloja kantakaupungin alueella - muut ovat niitä savupiippuja ja nostureita. En minä niistä savupiipuista ja nostureistakaan niin välitä, mutta en vain välillä ymmärrä mitä hienoa noissa korkeissa taloissa on että niitä pitäisi tunkea joka paikkaan. Ei tämä ole mikään Amerikka, jossa kaikki on hirveän suurta ja korkeaa. Kaikki eivät todellakaan pidä tuollaisista rakennuksista, en minäkään, eikä sen sanominen ole välttämättä tyhjänpäiväistä valittamista.\nAsialla on merkitystä. Helsingin kantakaupunki on hienoimpia kokonaisuuksia mitä Suomesta löytyy. Sillä on hyvin suuri arvo - onhan Helsinki myös kansainvälisesti merkittävä kaupunki. Mielestäni täytyisi harkita tarkkaan, mihin suuntaan tätä kaupunkia ollaan muuttamassa, nyt kun joka tapauksessa suuria muutoksia on luvassa (kantakaupungin läheisyydessä rakennetaan dramaattisen paljon uutta). Toki tuo talo tulisi kantakaupungin reunalle, joka ei ole niin ensiarvoisen tärkeää seutua, eikä tuo nyt mikään pilvenpiirtäjä ole, mutta silti en pidä siitä...\nRe: Punavuori, Pilvilinna#36510\ntekijänä UPnotOUT! - 20.02.11 15:08\n- 20.02.11 15:08 #36510\n"Ei tämä ole mikään Amerikka" -kommentti on jo itsessään niin masentava sekä kommentoijaa kuvaava, että tekee mieli itsekin masentua.\nSeuraavaksi voidaan varmaan todeta, että korkeat rakennukset tuovat rikollisuutta. Kokemukseni mukaan nämä kaksi väittämää esiintyvät samoissa piireissä.\nEhkä voisimme jättää tämän diipa daapa-lätinän tältä osin. Toivottavasti asioista oikeasti päättävät henkilöt pystyvät ajattelemaan kokonaisuuksia pelkkien kirkontornien ja ikivanhojen uskomuksien sijaan.\nRe: Punavuori, Pilvilinna#36512\ntekijänä Janne_H - 20.02.11 16:04\n- 20.02.11 16:04 #36512\njärvellä nukkuva kirjoitti: Kyllä nuo kirkontornit oman kokemukseni perusteella hallitsevat maisemaa aivan eri tavalla kuin Jannen mielestä. On paljon muitakin olennaisia paikkoja joista käsin vaikutus on selvä: esim. Kaivopuiston korkein kohta tai Suomenlinna. (Kadut ovat toki niin tiiviitä että niiltä käsin vaikutusta ei huomaa, mutta monesta muusta paikasta kyllä.)\nTämmösen kännykkäkuvan löysin kovalevyltä. Tuosta kuvasta voi jokainen vetää omat johtopäätöksensä kantakaupungin silhuetin hienoudesta. http://i114.photobucket.com/albums/n260 ... erelta.jpg\nJos oikein muistan, Kaivarin korkeimmasta kohdasta on vaikeaa nähdä edes Agricolan kirkkoa puiden ja Merikadun rakennusten takia. Suomenlinnasta toki näkyy. Tässä yks kuvani viime kesältä\nhttp://farm6.static.flickr.com/5095/546 ... d028_b.jpg Kuten kuvasta näkyy silhuetissa on jo Sitran torni, Salmisaaren voimala ja Hernesaaren telakan härpäkkeet. Pilvilinna mielestäni vain rikastuttaisi maisemaa. Jäisi sitä paitsi matalemmaksi kuin Sitran torni.\njärvellä nukkuva kirjoitti: Rakennus olisi nimenomaan ainoita korkeita taloja kantakaupungin alueella - muut ovat niitä savupiippuja ja nostureita. En minä niistä savupiipuista ja nostureistakaan niin välitä, mutta en vain välillä ymmärrä mitä hienoa noissa korkeissa taloissa on että niitä pitäisi tunkea joka paikkaan. Ei tämä ole mikään Amerikka, jossa kaikki on hirveän suurta ja korkeaa. Kaikki eivät todellakaan pidä tuollaisista rakennuksista, en minäkään, eikä sen sanominen ole välttämättä tyhjänpäiväistä valittamista.\nIhme juttu, että talot häiritsevät sinua, mutta nykyaikaiseen kaupunkiin kuulumattomat piiput ja nosturit eivät. Haluaisin myös tietää, mistä tämä sinun "että niitä pitäisi tunkea joka paikkaan" -ajattelu kumpuaa? Yksi korkeampi uudisrakennus kantakaupungin reunalla ei mielestäni tarkoita, että niitä oltaisiin tunkemassa joka paikkaan.\nRe: Punavuori, Pilvilinna#36514\ntekijänä Klazu - 20.02.11 17:12\n- 20.02.11 17:12 #36514\nMinusta ihan hyviä perusteluja järvellä nukkuvalta omalle kannalleen. UPnotOUT! voisi perustella kantaansa myös muuten kuin vetämällä jutun plörinäksi tai arvostelemalla toisen mielipiteen esittäjää.\nNoihin Google Earth -kuviin sen verran, että oman kokemukseni mukaan Google Earthin perusteella ei voi täysin päätellä rakennusten näkyvyyttä, sillä mallinnusten korkeuden oikeellisuus vaihtelee aika voimakkaasti. Ne antavat suuntaa, mutta eivät ole täydellisiä.\nMinusta tämä projekti on siinä mielessä tärkeä, että se saattaa hyvinkin toimia avauksena vastaavanlaisille projekteille kantakaupungin alueella. Eli vaikka tämä rakennus ei nykyistä mukavaa silhuettia pilaisikaan, saattaa seuraava, tai sitä seuraavat viisi projektia sen tehdä. Vaikka en Helsingistä juuri perusta ja kaupunki on mielestäni kuolettavan tylsä, on sen kantakaupunki kuitenkin aika ainutlaatuinen kokonaisuus Suomessa. Olisin varovainen muuttamaan sitä voimakkailla kontrasteilla, sillä hyvän kokonaisuuden voi pilata vain kerran. Helsingin tulee kehittyä, mutta minusta ei ole tyhmää rajoittaa uudisrakentamista tietyille alueille, sen sijaan että sitä pitää tunkea väkisin kaikkialle.\nHuh, tässähän alkaa kuulostaa siltä kun välittäisin asiasta.\nRe: Punavuori, Pilvilinna#36517\ntekijänä UPnotOUT! - 20.02.11 17:49\n- 20.02.11 17:49 #36517\nKyllä tässä on monin kuvin jo esitetty, että tämä silhuetti ja kirkon kanssa kilpailu on huuhaataa ja tämän itselleen myöntäminen on viisauden alku, sillä kenties silloin itse kukin voi oikeasti pohtia "miksi oikein vastustan 5-kerrosta korkeampia rakennuksia". Kyseinen kilpailu tapahtuu lähinnä ihmisten korvien välissä. Kuvat toimivat perusteluna.\nKlazun inho Helsinkiä kohtaan on myös tiedossa. Se ilmenee pääsääntöisesti trollien kaltaisilla happamilla lyhyillä kommenteilla, joita olet heittänyt niin kauan kun täällä olet ollut.\nJos et välitä, kuten sanoit, niin anna siis olla! Anna muille mahdollisuus keskustella ja väitellä kokemistaan tärkeistä asioista, ilman vittuiluasi!\nTee itsellesi palvelus ja yritä päästä katkeruudestasi eroon, sillä se kuluttaa voimavarojasi, ei kehitä sinua mitenkään sekä aiheuttaa tympeän ilmapiirin. Se syö myös nimimerkkisi uskottavuutta.\nRe: Punavuori, Pilvilinna#36529\ntekijänä järvellä nukkuva - 21.02.11 12:20\n- 21.02.11 12:20 #36529\nJanne_H kirjoitti: Tämmösen kännykkäkuvan löysin kovalevyltä. Tuosta kuvasta voi jokainen vetää omat johtopäätöksensä kantakaupungin silhuetin hienoudesta. http://i114.photobucket.com/albums/n260 ... erelta.jpg\nEikö sinusta sitten tuo näkymä ole hieno? Minusta on. Ja tässä voin kyllä allekirjoittaa täysin tuon Klazun edellisen viestin. Yksikin rakennus, jos se on vain tarpeeksi korkea, voi olla merkittävä. En itsekään väitä, että siluetti nyt menisi aivan totaalisesti pilalle tämän yhden myötä, mutta kyllä se jo olisi särö maisemassa. (Klazulta kyllä tulee asiaa, kun vain tasapaino asian ja provoamisen välillä löytyy.)\nPilaantuuhan se siluetti osittain myös kunhan Pasilaan aletaan rakentaa Zucchin superluomuksia, mutta ei se niin saatanasta ole, Pasila on aivan oma maailmansa ja alue kaipaakin vähän sellaista. Eivät talot sinänsä minua häiritse. Mutta vanha kantakaupunki on melko täydellinen jo nykyisellään. Jos Punavuori ei ole elävä kaupunginosa niin mikä sitten on? Ja "pitää tunkea joka paikkaan" tarkoittaa sitä, että täällä Talossa korkeita rakennuksia usein halutaan minne tahansa, piittaamatta aikaisemmasta rakentamisesta.\nAnteeksi vain, kun meni jankkaamiseksi.\nRe: Punavuori, Pilvilinna#36532\ntekijänä UPnotOUT! - 21.02.11 13:05\n- 21.02.11 13:05 #36532\nJoku tykkää mustikoista, toinen mansikoista.\nItse toivoisin Helsingille oikeata silhuettia, savupiipujen ja kuusenlatvojen kanssa kilpailemaan. En toki hinnalla millä hyvänsä, mutta Merikorttelin sijainti sekä suunniteltu korkeus kyllä sopivat tuohon ihan passelisti. Tilanne saattaisi olla erilainen Eiran rannassa tai Tuomiokirkon edessä Engelin kortteleissa.\nMatala rakentaminen on kerännyt ympärilleen vain matalaa rakentamista.\nProjekti on lähtenyt käyntiin tontinomistajan pyynnöstä, joten toivottavasti omistajalle jonkinlainen laajennusmahdollisuus tullaan sallimaan. Asuntoja ei varmaankaan tule, ellei niitä saada räystäskorkeuden yläpuolelle...\nRe: Punavuori, Pilvilinna#36585\ntekijänä UPnotOUT! - 23.02.11 12:22\n- 23.02.11 12:22 #36585\nAlla hieman lisätietoa projektista..\nRe: Punavuori, Pilvilinna#36586\ntekijänä teme - 23.02.11 13:56\n- 23.02.11 13:56 #36586\nOn kyllä wau. Tykkään.\nAinoa mikä tökkii on tuo julkisivun väri havainnekuvassa, mutta liekö siitä tarkoitus todella tehdä tuon värinen. Täysin vaalea pinta ei minusta istu alkuunkaan mustan sävyisiin kattoihin ja mattajulkisivuin. Jalusta on eri juttu kun se tulee heijastaa.\nRe: Punavuori, Pilvilinna#36590\ntekijänä OlliMolli - 23.02.11 16:15\n- 23.02.11 16:15 #36590\nKlazu kirjoitti: Huh, tässähän alkaa kuulostaa siltä kun välittäisin asiasta.\nTotta ihmeessä välität. Sananmukaisesti kukaan ei ole yhtä pakkomielteisen aktiivinen Helsingin projektien suhteen.\nRe: Punavuori, Pilvilinna#36596\ntekijänä Janne_H - 23.02.11 21:01\n- 23.02.11 21:01 #36596\nUpnotoutin linkin takaa löyty tämmönen linkki http://www.cloudcity.fi/fi/\nMä oon ainakin ihan myyty. Tästä tuli ylivoimaisesti Helsingin mielenkiintoisin projekti\nSuora linkki videoon, joka löytyy myös sivustolta http://vimeo.com/19715088\nRe: Punavuori, Pilvilinna#36611\ntekijänä Chae-chu - 24.02.11 15:29\n- 24.02.11 15:29 #36611\nKyllä tuo ainakin mun mielestä täydentäisi Helsingin siluettia ihan mukavasti, tällaiset matalat tornitalot sopivat mun mielestä ihan hyvin keskustaankin koska eivät kuitenkaan jätä kirkontorneja mitenkään pahasti varjoonsa. Mitäköhän veikkaatte että ylimmän kerroksen asunto tulisi maksamaan?


Mullokala seikkailee: 2021\n[Näin oli lausuttu Helsingin sanomat -lehdessä 21.12.2021 julkaistussa Heikki Aittokosken kirjoittamassa uutisartikkelissa Pohjois-Korea tarjoaa käyttöömme hienoja nimityksiä miehille, joista ei ole hyötyä arjen pyörittämisessä.]\nS Mahdottomien tapausten päätyminen loppumattomaan tuskaan ei ole alkujaan juutalais-kristillinen vaan pakanallinen ajatus\nKonferenssin alkupuolella perjantai-iltana George Sarris antoi yleiskuvan kaikkien pelastumisen toivosta. Hän muun muassa esitti, että mahdottomien tapausten päätyminen loppumattomaan tuskaan on pakanallinen (mm. Platon, Vergilius, Ištar-kertomukset) eikä alkujaan juutalais-kristillinen ajatus. Rabbiinisessa juutalaisuudessa helvettiä vastaava Gehenna on usein rajattu (alle vuoden kestäväksi käsitetty) ja puhdistavaksi ymmärretty tila. Sarrisin mukaan Raamatun ikuisesta rangaistuksesta puhuvat kohdat ovat ongelmallisia päättymättömän kadotuksen puolustuksia. "Ikuisuus" on kreikaksi "aioon", joka ei tarkoita ehdotonta loputtomuutta, vaan sitä, että asian raja ei ole tiedossa. (Sivuhuomautuksenani: tällainenkin ikuisuus voi olla rajatonta, sillä esim. Jumala ja elämä eivät ole pelkästään tiettyyn lopputarkoitukseen tähtääviä prosesseja.)\n[Näin oli lausuttu Petri Tikan blogissa 13.5.2018 julkaistussa blogimerkinnässä "Taivaan ovi oli auki", jossa hän kertoo osallistumisestaan konferenssiin, jonka oli kaikkia koskaan eläneitä ihmisiä koskeva kristillinen toivo.]\nLähettänyt Tom Kärnä klo 11:40 Ei kommentteja:\nS Miksi hän käy kreationismia vastaan\nTosiasiassa syy vastustaa kreationismia on se, että minua ärsytti. Kävin sen perusargumentaation läpi. Ja niitä ei tavallaan ole niin montaa. Ja sitten kun loput siitä oli tylsää toistoa, ainut syy jatkaa mitään oli se, miten huonosti kreationistit kohtelivat toisia ihmisiä. Koko ajan. Itse asiassa joku saattaa tiedostaa, että keskusteluyhteyteni uskovaisten ja kreationistien kanssa on muuttunut koko ajan häijymmäksi. Ja tämä on syntynyt tarpeesta.\n[Näin oli lausunut eräs hyvä nettituttuni yhdessä blogeistaan 1.9.2021 julkaisemassaan merkinnässä Kristillinen kulttuuri ; Pystyyn kuolevaa kansanperinnettä?.]\n[PS. Kreationismi on sellainen luomisuskon muoto, jonka mukaan jokin vahva entiteetti on luonut eliöt kunkin lajinsa tai muun lisääntymiskategorian mukaan erikseen. Kreationismiin liittyy sekin, että aikoinaan Yhdysvalloissa, kun maassa ei julkisissa kouluissa saa opettaa mitenkään tunnustuksellisesti uskontoa, niin eräät kreationistit loivat ikään kuin salonkikelpoisemman version kreationismista nimeltään Intelligent Design (suomeksi "Älykäs suunnitelma").]\nLähettänyt Tom Kärnä klo 11:26 2 kommenttia:\nS Mannerkiinalaiset, rumat rakennukset ja anarkismi\nTänä vuonna Kiina kielsi rumien rakennusten rakentamisen. Niin ne kiellettiin 2010-luvun alkupuolellakin, vähäisin seurauksin. Rumaa rakennusta on vaikea määritellä, mutta ilmeisesti kyse on kaikenlaisista nykyaikaisista hassutuksista, jotka näyttävät vaikkapa lentäviltä lautasilta tai kenottavat tahallaan vinossa.\n[Näin oli lausuttu Helsingin sanomat- lehdessä 26.12.2021 julkaistussa Mari Mannisen kirjoittamassa artikkelissa Anarkistiset kiinalaiset eivät välitä säännöistä vaan rangaistuksista, joten tupakka paloi ravintolassa kunnes oli luvassa kunnon sakot.]\n[Mannerkiinalaisten "anarkistisuudesta" sanoisin, että kyseessä on suhteellisen passiivinen anarkismin muoto, vähän sellainen kuin elokuvaohjaaja ja näyttelijä Charlie Chaplinilla, jossa ei pyritä poliittisen aktivismin keinoin poliittiseen muutokseen. Tosin arvelen Chaplinin elokuvien olevan vallanpitäjien pannassa manner-Kiinassa. Voin olla väärässäkin.]\nLähettänyt Tom Kärnä klo 11:20 Ei kommentteja:\nS Ihmiset huutavat: "Minulla on oikeus tulla vedetyksi kölin ali!"\nAivan kuin nämä ihmiset huutaisivat "Lisää tehohoitopaikkoja! Minulla on oikeus sairastua koronaan ja joutua teholle!"\nPitääkö suomalaisella olla oikeus sairastua koronaan ja valtiolla velvollisuus parantaa hänet siitä? Unohtaen sen inhmillisen kärsimyksen, jota sairaalaan tai teho-osastolle joutumisesta seuraa, on järkevää panostaa kaikki mahdollinen ennaltaehkäisyyn. Kukaan ei halua sairastua oman vakaumuksensa vuoksi, vaikka ei siihen kuolisikaan.\nLähettänyt Tom Kärnä klo 10:14 Ei kommentteja:\nS Juutalaisten sosialidemokraattinen Bund oli varsin maallinen liike\nBundin ja YIVO:n yhteinen Leitmotiv oli maallisen juutalaiskulttuurin vahvistaminen juutalaisten perinteisillä asuinseuduilla itäisessä Euroopassa. Tässä tavoitteessaan bundistit poikkesivat muista juutalaisista kansanliikkeistä ja poliittisista virtauksista. Ortodoksijuutalaisille juutalaisuus oli ensisijaisesti uskonto, ja siten myös ratkaisut juutalaisten poliittisiin ja yhteiskunnallisiin ongelmiin olivat uskonnollisia. Maallistuneet juutalaiset olivat puolestaan valmiita assimiloitumaan ympäröiviin yhteiskuntiin jopa siinä määrin, että osa heistä oli valmis luopumaan juutalaisen identiteetin viimeisistäkin jäänteistä. Puhdasoppisten kommunistien mielestä kaikenlainen uskonnollisuus ja kansallismielisyys olivat porvarillista ja vastavallankumouksellista hapatusta, ja heille riitti identiteetti tulevan kommunistisen utopian asukkaina. Bundismin voimakkain ja vaarallisin haastaja eli sionismi näki juutalaisuuden kansallisena kategoriana: juutalaiset olivat samanlainen kansa kuin puolalaiset tai saksalaiset, ja heillä oli myös oma kotimaansa ja kansallisvaltionsa, juutalainen Palestiina eli Israel.\n[Näin oli lausuttu Olli Bäckströmin Skeptinen alkemisti -blogissa 5.11.2017 julkaistussa merkinnässä Bund.]\nLähettänyt Tom Kärnä klo 15:31 2 kommenttia:\nS Etelä-Vietnamin vastarintaliike joutui liittoutumaan kommunistien kanssa\nPalatessaan Ranskan kukistumisen jälkeen Vietnamiin maa oli kahtia jakautunut 17 leveyspiirin kohdalta. Pohjoinen oli itsenäinen kommunistimaa, etelä puolestaan diktatuuri, jota lähinnä Yhdysvallat piti pystyssä. Yhdysvaltojen miehitys, mielipuolinen diktatuuri ja tunne, että maa on vain nappula Yhdysvaltain suuressa valtapelissä, saa Etelä-Vietnamin väestön vastarintaan. Tämä vastarinta kanavoituu vastarintaliikkeen, Viet Congin perustamiseen.\nEtelä-Vietnamilaisten tilanne ei todellakaan ollut helppo. Kommunisteja he eivät halunneet olla, mutta joutuivat liittoutumaan heidän kanssaan. He ajoivat samoja arvoja kuin amerikkalaiset, mutta joutuivat sotimaan heitä vastaan, koska nämä olivat miehittäjiä. Heidän oma hallituksensa oli diktatuuri, jonka he halusivat syrjäyttää. Tarjolla oli vain huonoja vaihtoehtoja, joista piti yrittää valita paras.\n[Näin oli lausuttu Päivän byrokraatti -sivustolla 27.8.2021 julkaistussa kirjoituksessa PB kirja-arvostelu: A Vietcong Memoir, joka käsittelee Truong Nhu Tangin kirjoittamaa kirjaa, joka antaa eräänlaista sisäpiiritietoa Etelä-Vietnamin kansallisesta vapautusrintamasta.]\nLähettänyt Tom Kärnä klo 16:52 Ei kommentteja:\nS Arkkipiispa Desmond Tutu (1931-2021) oli sankari\nAikuisikänsä ensimmäiset vuosikymmenet Tutu joutui ponnistelemaan Etelä-Afrikan vihatun apartheidin eli rotusortopolitiikan kaatamiseksi.\nPalkinto tuli kuusikymppisenä: 1990-luvun alussa apartheid mureni.\nEtelä-Afrikan valtava muutos sai sinettinsä toukokuussa 1994, kun maan ensimmäinen demokraattisesti valittu parlamentti äänesti vapaustaistelija Nelson Mandelan yksimielisesti presidentiksi.\n”Me olemme tänään vapaita kaikki, mustat ja valkoiset yhdessä”, Desmond Tutu riemuitsi.\nMandela ja Tutu olivat läheisiä ystäviä.\nNyt kun kumpikin on kuollut – Mandela vuonna 2013 – apartheidinvastaisen taistelun kaksi suurinta järkälettä on poissa.\n[Näin oli lausuttu Helsingin sanomat -lehdessä 26.12.2021 julkaistussa Heikki Aittokosken kirjoittamassa uutisartikkelissa Desmond Tutun elämä oli osoitus optimistisen sinnikkyyden voimasta.]\n[Muistan nuorempana maalanneeni öljyvärimaalausta Desmond Tutusta. Ilmeisesti en saanut koskaan sitä valmiiksi.]\nLähettänyt Tom Kärnä klo 13:23 2 kommenttia:\nS Facebook tietää, että sen omistama Instagram masentaa nuoria käyttäjiään\nSomejätti Facebookin sisäiset tutkimukset paljastavat yhtiön tietävän, että sen omistama kuvapalvelu Instragram aiheuttaa nuorille käyttäjille itsetunto-ongelmia ja masennusta, kertoo talouslehti The Wall Street Journal (WSJ) laajassa artikkelissaan.\nLehden mukaan aineisto osoittaa myös, että Facebook ei ole juuri osoittanut kiinnostusta ongelmien korjaamiseksi. Lisäksi yhtiö vähättelee niitä julkisesti.\n[Näin oli lausuttu Helsingin sanomat -lehdessä 14.9.2021 julkaistussa Simo Löytömäen kirjoittamassa uutisartikkelissa WSJ: Facebook tietää Instagramin aiheuttavan nuorille itsetunto-ongelmia ja masennusta.]\nLähettänyt Tom Kärnä klo 10:51 Ei kommentteja:\nS Loistavalla polulla on tilillään Perun vasemmiston tuhoaminen\nTarkoituksella tai ei, Loistavan polun todella onnistui yhdessä Fujimorin kanssa tuhota Perussa 70- ja 80-luvuilla vahvana vaikuttanut vasemmisto.\nNykyisin Loistavasta polusta on jäljellä enää vuoristossa ja viidakossa leiriytyviä rippeitä, mutta historian pelotevaikutus on yhä suuri.\nPerun oikeistolla on yhä tapana pyrkiä kytkemään kaikki vasemmistojohtajat Loistavaan polkuun ja terrorismiin, jotta nämä menettäisivät uskottavuutensa. Taktiikalle on oma termikin: terruqueo.\n[Näin oli lausuttu Helsingin sanomat -lehdessä 12.9.2021 julkaistussa Sara vainion kirjoittamassa uutisartikkelissa Radikaalien kommunistien messias Abimael Guzmán on kuollut vankilassa Perussa – Loistava polku naulasi kuolleita koiria valopylväisiin ja teloitti vastustajansa.]\nLähettänyt Tom Kärnä klo 17:37 2 kommenttia:\nS Salaliittoteoria koronapassista\nKolmen lapsen äiti Jasmin puolestaan esitti haastattelussaan joitakin yleisesti salaliittoteorioina pidettyjä näkemyksiä. Hän näki pandemian pitkälti keksittynä uhkana, jonka varjolla ihmisiltä viedään vähitellen itsemääräämisoikeutta. Salaliittoteoreetikon leimaa hän piti vastapuolen keinona jättää rokotekriittiset mielipiteet huomioimatta: ”Sehän on tosi helppo sivuuttaa toisen ajatukset ja mielipiteet ja muut olan kohautuksella ja sanoa, että se nyt vaan on salaliittoteoriaa. Mutta harmi vaan, että näistä salaliittoteorioista aika moni on toteutunut. (…) Me puhuttiin jo vuosi sitten koronapassista, ja silloin naureskeltiin että eihän meille nyt semmoista tule. Niin miten kävi? Kohta ei pääse enää töihin ilman sitä passia.”\n[Näin oli lausuttu Johanna Nurmen kirjoittamassa 8.12.2021 Antroblogi-sivustolla julkaistussa artikkelissa Rokotekriittisyyden taustalta löytyy epäluottamusta.]\n[...Mutta onhan ajatus koronarokotusten avulla ihmiseen asennettavista mielenhallintasiruista jonkin verran eri asia kuin ajatus koronatodistuksesta. Yleisvaarallisen kulkutaudin pandemian oloissa rokotustodistus ehkä kuitenkin on huomattavasti parempi vaihtoehto kuin se, että koko yhteiskunta suljetaan määräämättömäksi ajaksi. Rokotettavien mielenhallintasirujen puolesta ei taida olla muuta todistusaineistoa kuin fantasia.]\nHoivatyötä tekevä Erika koki jo ennen pandemiaa, että rokotekriittiset jakautuivat ”salaliittoteoreetikoihin” ja ”maltillisiin” rokotekriittisiin. Salaliittoteoreetikoiden ryhmä on hänen mukaansa kasvanut korona-aikana. Juuri tämä ryhmä hänen mukaansa vähättelee koronaa tai kieltää koko viruksen olemassaolon. Tilanne on Erikan mielestä täysin klikkiytynyt, eivätkä rokotekriittisten eri leirit pysty keskustelemaan keskenään. Erika kertoi, että valtaosa hänen aiemmasta rokotekriittisestä viiteryhmästään oli kääntynyt salaliittoteorioiden puoleen: ”Koen olevani hyvin yksin. Ei ole enää sellaista ryhmää, jossa voisin puhua rokotuksista kriittisesti.”\nErika kertoikin siirtyneensä seuraamaan sosiaalisessa mediassa uusimpia koronaan ja rokotuksiin liittyviä tutkimustuloksia, ja keskustelemaan niistä ihmisten kanssa, joista suurin osa Erikan mukaan kannattaa rokotuksia, mutta ”heidän kanssa pystyy keskustelemaan”.\nS Oikeinajattelijat kielsivät kirjoja ja painotuotteita\nKuvaavasti kerrottiin ulkoasiainministerin nootissa vuonna 1944, että painotuotteet, joiden sisältö oli tähdätty Neuvostoliiton etuja vastaan, oli viipymättä poistattava kaupoista ja kirjastokäytöstä.\n[Näin oli lausunut professori Timo Vihavainen blogissaan 25.10.2021 julkaisemassaan merkinnässä Kansan parhaaksi.]\nLähettänyt Tom Kärnä klo 16:16 4 kommenttia:\nS Raketiton koppivessamobiili on kimeä uhka\nAmin sähkömoottori tuottaa kymmenen hevosvoimaa ja sisusta on kuin ruohonleikkurissa: karut muovipenkit, nappivaihteisto ja järeä käsijarrukahva.\nVerhoilua ei ole.\nKaasua tai siis ajopoljinta painaessa kuulostaa siltä kuin käynnistäisi pesukoneen. Autosta lähtee tasaisesti nouseva vääännnn. On kuin istuisi hiustenkuivaajassa. Sähkömoottorista kuskin korviin kantautuva ja muovikopissa kaikuva ääni saavuttaa jatkuvan, kimeän huippunsa, kun kiihdytään maksimaaliseen ajonopeuteen, joka tosiaan on siis 45 kilometriä tunnissa.\nSe on mahdollista ylittää: Amilla ylipäänsä täytyy ajaa jatkuvasti kaasu pohjassa pitääkseen nopeutta yllä ja pysyäkseen liikenteen rytmissä, mutta alamäessä sähkömoottorin rajoitin ei aina jaksa painaa vastaan. Eräässä alamäessä hämmästyn, kun Citroënin mittaristoon alkaa ilmestyä isoja numeroita. Ensin 50, sitten 55, lopulta 57 kilometriä tunnissa.\nAmi huutaa kuin syötävä, kun pieni sähkögeneraattori hieroo akkuun jarruvirtaa auton 500 kilon elopainon edestä.\n[Näin oli lausuttu Helsingin sanomat -lehdessä 20.11.2021 julkaistussa Niko Kettusen kirjoittamassa uutisartikkelissa Ranskalainen koppimopo, jossa kerrotaan Citroën Amista.]\n[PS. Auto ei tätä ajastaessa – 24.11.2021 – ole vielä myynnissä Suomessa.]\nS Suomen viralliseen evankelisluterilaiseen kirkkoon tulee vuoden lopussa kuulumaan 66,6 % väestöstä\nSuomen evankelis-luterilaisen kirkon jäsenmäärä tulee vuoden 2021 lopussa olemaan liki 3,7 miljoonaa ihmistä, kertoo Kirkon tutkimuskeskus. Tällöin kirkon jäsenten osuus väestöstä on noin 66,6 prosenttia.\n[Näin oli lausuttu Helsingin sanomat -lehdessä 17.12.2021 julkaistussa Lasse Pyhtilän kirjoittamassa uutisartikkelissa Ennakkoarvio: 66,6 prosenttia suomalaisista kuuluu kirkkoon vuoden lopussa.]\n[Vastoin aikaisempaa tietoani Pedon luku ei siis merkitsisikään tosiasiassa Rooman valtakunnan keisari Neroa (virassa 54-68 jKr.).]\n[Muuten puuttuisin tekstissä vain siihen asiaan, että uutisartikkelissa puhutaan epämääräisesti "Kirkon tutkimuskeskuksesta", mutta ei kerrota, minkä kirkon. Kauheaa huolimattomuutta toimittajalta!!1!]\nS Kritisoi perinteisen feministisen liikkeen valkoisuutta ja keskiluokkaisuutta\nYhteiskunnallisena vaikuttajana hooks tunnetaan parhaiten feminismiä rodun, sukupuolen ja luokan kautta käsitelleistä lukuisista teksteistään.\nHän kritisoi esimerkiksi perinteisen feministisen liikkeen valkoisuutta ja keskiluokkaisuutta.\n[Näin oli lausuttu Helsingin sanomat -lehdessä 15.12.2021 julkaistussa Sara Vainion kirjoittamassa uutisartikkelissa Feministi ja kirjailija bell hooks on kuollut.]\n[Feministinen liike on ollut suhteellisen valkoinen, koska se on ollut nimenomaan valkoisten naisten kansoittama. Neekerinaisten tulee itsensä liittyä feministiseen liikkeeseen. Ei se muuten muutu monimuotoisemmaksi. Mutta ei heitä voi kukaan siihen pakottaa.]\nLähettänyt Tom Kärnä klo 10:01 2 kommenttia:\nS Kehitysapua osaamattomien ulkomaalaisten opiskelijoiden avulla\nMiten tehdään maisteri biologian kandidaatista, jolla ei pysy maisteriohjelman alkaessa pipetti kädessä?\nOpetushenkilökunnan uhrautumisen avulla. Huippua tällaisesta opiskelijasta on vaikea tehdä. Turun yliopiston biologian professori Mikko Nikinmaa lyttää yliopistojen virallisen kansainvälistymisstrategian.\n“Tämä on käytännössä kehitysapua.”\n[Näin oli lausuttu Ylioppilaslehdessä 29.4.2021 julkaistussa Hannu Hallamaan kirjoittamassa artikkelissa Ulkomaalaiset opiskelijat edellä.]\nLähettänyt Tom Kärnä klo 10:10 2 kommenttia:\nS Yhdysvalloissa (ja Taiwanissakin) laajemmat kansalaispiirit pääsevät päättämään asioista kuin manner-Kiinassa\nKiina haukkuu Yhdysvaltojen demokraattista systeemiä: Yhdysvalloissa rikkailla yrityksillä ja rahakkailla henkilöillä on iso rooli vaalikampanjoissa ja poliittisissa päätöksissä. Yhdysvaltain vaalijärjestelmä on kaoottinen – näittehän te kongressin valtauksenkin vuoden alussa.\nTotta. Yhdysvaltain demokratiassa on isoja vikoja, joita Kiinassa ei ole. Kiinassa päätöksenteko ei karnevalisoidu tai äidy mellakaksi. Sen takaa rautanyrkkinen valvonta. Rikkaat eivät sanele päätöksiä, mistä todisteena ovat Kiinan isojen yritysten ja liikeihmisten äskettäiset kurinpalautukset.\nMutta vasta-argumenttina voi sanoa, että Yhdysvalloissa laajemmat kansanpiirit kuin Kiinassa pääsevät oikeasti päättämään asioista.\n[Näin oli lausuttu Helsingin sanomat -lehden sivuilla 9.12.2021 julkaistussa Mari Mannisen kirjoittamassa uutisartikkelissa Bidenin huippukokouksesta suuttunut Kiina kutsuu itseään Yhdysvaltoja paremmaksi demokratiaksi, ja sillä on väitteelleen myös perusteluja.]\nS Martti on idiootti, ja myös hänen urospuoliset jälkeläisensä voivat olla sellaisia\nMartin ympärillä on hemaisevia kanoja, Haaremin kannalta on kuitenkin kurjaa, että kukon rakastajan taidot ovat niin brutaalit, että kana on pahimmillaan verillä. Eikä toimitus aina edes onnistu, koska kukko ei tiedä, miten päin nousta kanan selkään. ”Martti tönöttää yksinkertaisen näköisenä kanan päällä väärin päin, kun kana makaa lättynä maata vasten”, kirja paljastaa.\nTästä huolimatta Martti on onnistunut saamaan perillisiä.\n– Sain kuvan, jossa yksi jälkeläisistä oli jäänyt oven väliin jumiin. On tullut palautetta, että Martin kukkopuoliset jälkeläiset ovat ihan kuin isänsä, Jokinen kertoo.\n[Näin oli lausuttu Iltalehden sivuilla 6.10.2021 julkaistussa Soila Saroniemen kirjoittamassa elämänmakuisessa uutisartikkelissa Kirja paljastaa: Martti-kukko on hurmaava idiootti – onneton rakastaja veti päiväkännit.]\nS Ja niin Tapio Puolimatkasta tuli suurmies\nOnko tämä Puolimatkan matkan loppu?\nNo ei tietenkään! Tästä miehen ura lähtee ripeään nousuun. Nyt Tapsa on saavuttanut sen myyttisen statuksen, josta konservatiivikristityt kilpailevat. Hän on se kuuluisa Vainottu Kristitty[™]. Edelliset uhriutumisyritykset jäivät kovin vaimeiksi. Tästä kamalasta vainosta, josta hän nyt kärsii täysin siemauksin, saamme kuulla Tapsan twitter-tilillä, TapioPuolimatka.net kotisivulla ja varmasti myös eräiden herätyskristillisten verkkosivujen haastatteluvideoilla. Sekä tietenkin kotimaisten rokotepelottelijoiden tuotoksissa.\nTapsasta tullaan leipomaan ja vaivaamaan sekä raesokerilla ripottelemaan juuri se puolikuuluisa nimi, jota käytetään esimerkkinä rokoteteollisuuden valtavasta tyranniakourasta. Seurakuntalaisen poistamaa tekstiä tullaan spämmäämään somessa, koska se on "kirjoitus jota valtaeliitti ei halua sinun lukevan" jne. Tämä ilmiö on toistunut monta kertaa näissä rokotevastaisissa piireissä. Ja se tulee toistumaan myös tulevaisuudessa.\n[Näin oli lausuttu Paholaisen asiaa ajamattomassa Juha Leinivaaran Paholaisen asianajaja -blogissa 14.9.2021 julkaistussa merkinnässä Professori Puolimatka ja Koronakerenskit on tanssittu.]\nLähettänyt Tom Kärnä klo 11:47 Ei kommentteja:\nS Hyväarvoisten ihmisten myötätunnon laajuus on sydäntäsärkevää\nAina kun minua yritetään töniä pois kaduilta, menen sinne. Ainut muutos on se, että menen sinne luotiliivin kanssa. Se onkin potentiaalisesti ihan tarpeellinen varustus nykytilassa. Koska minun henki ja terveys ei kiinnosta, minulla on väärät mielipiteet. (Se muuten näkyy täälläkin; Kun tein aikanani blogauksen jossa kerroin minulla olevan syöpäepäilyn, sain totaalisen kuvan Lännen objektiivisen perusarvon vaikutuksen hyveellisten arvokonservatiivien käytöksessä. Samoin tekstit joissa olen kirjoittanut suisidaalisuudestani ovat olleet vastauksiensa empatiatasoltaan kiehtovia. Sellaisia vakavalla naamalla heittävät kaverit joiden puheissa yksi tärkein ja toistuvin uhka yhteiskunnassamme on moraalikato, arvotyhjiö, se että ihmisillä ei ole absoluuttista elämän arvoa jne.) Olen yksilö johon kohdistuva väkivalta olisi parempaa väkivaltaa.[...]\n[Näin oli lausunut eräs heppu blogissaan 5.9.2021 julkaisemassaan merkinnässä Pride, ”hauska rikollisuus” ja miksi tarvitsemme enemmän sateenkaarilippuja.]\nLähettänyt Tom Kärnä klo 17:41 Ei kommentteja:\nS Britannian suurin LBGT-järjestö opastaa, ettei ihmisellä välttämättä ole oikeutta kieltäytyä seksistä\nOlin luullut itsestään selväksi, että jokaiselle kuuluu täydellinen vapaus kieltäytyä seksistä kenen tahansa kanssa. BBC:n mukaan jopa Britannian suurin LBGT-järjestö Stonewall opastaa silti pohtimaan, ohjaavatko ennakkoluulot mieltymyksiäsi, jos huomaat sulkevasi pois deittikumppaneista kokonaisia ihmisryhmiä kuten toisen väriset, lihavat, vammaiset tai transihmiset.\n[Näin oli lausuttu Helsingin sanomat -lehdessä 28.10.2021 julkaistussa pääkirjoitustoimittaja Annikka Mutasen kirjoittamassa kolumnissa Biologian osuutta sukupuolessa ja seksissä ei kannata kiistää.]\n[PS. Mutanen myös kertoo kirjoituksessaan osallistuneensa keskusteluun, jossa on varoitettu, että esimerkiksi tällä tavoin kirjoittamalla hän saattaa edistää seksuaali- ja sukupuolivähemmistöjen oikeuksien polkemiseen tähtäävän äärioikeistolaisen liikkeen tavoitteita. Jotenkin niin kuvaavaa tuollaisen keskustelun olemassaolo.]\nLähettänyt Tom Kärnä klo 13:06 2 kommenttia:\nS Lordi: En ole päivääkään ollut sosiaalisessa mediassa\nEn ole päivääkään ollut missään sosiaalisessa mediassa, enkä mene. Olen old school -jätkä\n[Näin Lordi oli lausunut Voice-sivustolla 6.12.2021 julkaistun Iiro Myllymäen kirjoittaman uutisartikkelin Mr. Lordi ei ole ollut hetkeäkään elämästään somessa - "Se on saatanasta" mukaan.]\nS Kannatti integroida 5G-mielenohjaussirut hevosten loislääkkeisiin\nNäin jälkikäteen ajatellen oli erinomaisen nokkela ajatus integroida salaiset 5G-mielenohjaussirut hevosten loislääkkeisiin. Tavoitimme kriittisen kohderyhmän erinomaisen hyvin.\n[Ossi Mäntylahti 4.12.2021 lääketieteen tohtori, professori Juhani Knuutin blogimerkinnän Koronarokotteet eivät lisää koronaan liittymättömiä kuolemia mutta estävät koronakuolemat lukijakommenteissa. Kommentoija viittaa tässä tietenkin ivermektiiniin, jota käytetään niin ihmisten hoidossa kuin myös eläinlääketieteen piirissä useiden loisten kuten syyhypunkin, päätäiden, jokisokeutta aiheuttavan Onchocerca volvulus -madon ja elefanttitautia aiheuttavien sukkulamatojen häätöön, jonka lääkkeen jotkut lääketieteestä vähemmän perillä olevat tahot ovat ajatelleet toimivan myös Covid-19 -koronavirusta vastaan. Joo, kannatti olla niin tietämätön.]\nS Kulkutautimyönteisten mielipiteiden sensurointi\nEpäluottamukseen liittyi monella myös kokemus rokottamista kyseenalaistavien mielipiteiden sensuroinnista, esimerkiksi rokotteita kritisoivien tilien poistamisesta sosiaalisessa mediassa. Esimerkiksi Madga totesi, että rokotekriittisten mielipiteiden sensurointi kääntyy helposti tarkoitustaan vastaan: ”kun asioista ei saa keskustella, niin se provosoi lisää. Että sillon kun kysyy kysymyksiä ja tulee dumpatuksi niiden takia, niin herää epäilys, mihin paikkaan tämä kysymys osui, kun se pitää niin kovasti vaientaa.”\n[Niinhän se on, että suo siellä, vetelä täällä.]\n[Kannatan luonnollisesti sitä, että hoitohenkilökunnan jäsenten tulee olla aina rokotettuja, koska heidän käsissään on potilaidensa henki ja terveys. Lääkäreiden ja hoitajien ei pidä tappaa potilaitaan.]\nLähettänyt Tom Kärnä klo 17:32 Ei kommentteja:\nS 'Hiilijalanjälki' on oikeasti ruma sana\nLähettipartneri muistuttaa toista sumutussanaa, hiilijalanjälkeä, jonka alkuperä on selvitetty yhteen maailman suurimmista öljy-yhtiöistä. British Petroleumin (BP) mainoskampanjan ideana oli sysätä vastuuta ilmastonmuutoksesta yksilöiden niskaan, ja tähän tarpeeseen syntyi käsite hiilijalanjäljestä, joka koostuu yksilön kulutusvalinnoista.\nSeuraukset ovat olleet mittavia, synnyttäen ihmisissä ilmastosyyllisyyttä ja -häpeää. Todellisuudessa BP on yksi niistä kahdestakymmenestä fossiilisesta energiayhtiöstä, jotka vastaavat kolmasosasta maailman hiilipäästöistä.\n[Näin oli lausuttu Ronja Salmen Helsingin sanomat -lehdessä 3.12.2021 julkaistussa kirjoituksessa Veronmaksu ei ole hyväntekeväisyyttä, eikä yrittäjyys itsessään ylevää.]\nLähettänyt Tom Kärnä klo 13:58 Ei kommentteja:\nS Citroën Amilla ajaminen on törkeä kannanotto\nAmi on niin nihilistinen muovipönttö, että sillä ajaminen on itsevarma kannanotto. Aivan minkä tahansa asian puolesta. Tämän kun täräytät liikennevaloissa jonkin kolme tonnia painavan egomaasturin viereen, niin Amin ratissa tunnet olevasi Tsingis-Khan, Madonna ja Bruce Lee samassa henkilössä.\nTämä on voittajan auto. Heikommilla olennoilla ei ole pokkaa ajaa tällaisella.\nS "Periaatteellisista syistä" itsensä rokottamatta jättäminen\nOikeastaan mikään ei saa minua tällä hetkellä niin vihaiseksi kuin “periaatteellisista syistä” itsensä rokottamatta jättänyt ihminen. Siellä se vetää menemään Twitterissä ja linkkailee somen täyteen huru-ukkojen höpölausuntoja koronarokotteiden haitoista, vaarantaa disinformaatiollaan ihmishenkiä, uhkailee Uppo Nallea, täyttää tehohoitopaikat ja vie leikkausajan mummon nenän edestä.\nVastuutonta, surkeaa ja säälittävää.\n[Sanna Ukkola 2.12.2021 julkaistussa kolumnissaan Rokotekieltäytyjät ovat vastuuttomia ääliöitä, mutta sivistysvaltio ei pakkorokota kansalaisiaan]\nS Millaisia ovat keskimäärin Teslan sähköauton omistajat\nSillä ajetaan pitkät reissut ja sähköautolla työmatka-ajoa ja nurkilla pyörimistä.\nEli valmistuspäästöt on 1+1.7=2.7 pelkkään polttomoottoriautoon verrattuna.\nSanoisin, että teslaporukalle tyypillinen synti on ennemminkin rampata pari kolme kertaa vuodessa kaukomailla ja kerran kuussa Euroopassa kaupunkilomilla. Sitä nyt vain ei lasketa siinä jengissä saastuttavaksi ylikulutukseksi. Se jengi halveksii junttimaista Suomea eikä halua haaskata aikaansa ajelemalla maata edestakaisin.\n[nimimerkki Neutroni Tiede-lehden surullisenkuuluisan nk. keskustelupalstan ketjussa Sähköauton hiilijalanjälki suurempi, kuin polttomoottoriautojen! 26.11.2021 julkaisemassaan kommentissa vastauksena eräälle toiselle hepulle]\nS QAnon-liike tukee ekspansionistista, fasistista Venäjää\nKuten viime vuosina usein muulloinkin, on Venäjä käyttänyt voimavarojaan vahvistaakseen hämmentäviä ja epäluottamusta herättäviä ilmiöitä länsimaissa. Suomessa kytkentä Venäjän informaatiovaikuttamiseen on poikkeuksellisen suora. Näkyvin merkki siitä on Johan Bäckmanin esiintyminen Totuuden etsijät YouTube-kanavalla. Hän on sitä kautta saavuttanut todennäköisesti ensimmäisen kerran urallaan Venäjän etujen edistäjänä muutamaa ihmistä suuremman suomalaisyleisön, joka suhtautuu häneen positiivisesti. Janus Putkosen Venäjän miehittämällä Ukrainan alueella päätoimittama MV-lehti on julkaissut paljon levitetyn tekstin QAnonin perusteista. Sen on kirjoittanut Suomen QAnon-piireissä keskeinen hahmo Jarmo Ekman, joka aikoinaan oli Putkosella ja Venäjällä töissä Luhanskissa.\nBäckmanin kontaktiin panostetaan, sillä hänellä on ollut vankka vieraslista kevään ja kesän ajan jatkuneessa Venäjä-viikkokatsauksessaan. Lähetyksessä ovat vierailleet Igor Panarin, Alexander Dugin, Nikolai Starikov; Sergei Verigin ja Vladimir Baryshnikov. Nämä ovat kaikki varsin raskaan sarjan ideologeja ja historioitsijoita Venäjällä.\nBäckman on keskittynyt erityisesti Venäjän käymään kampanjointiin historian vääristelemiseksi. Kun Valko-Venäjän tapahtumat kärjistyivät, polkaisi Bäckman nopeasti pystyyn erikoislähetyksen, jossa oli vieraana paitsi Alexander Dugin, myös yhdysvaltalainen asianajaja Kline Preston, joka on aiemminkin toiminut Venäjän etujen ajajana. Jos ei muuta, niin ohjelmat kertovat siitä, että Bäckman on edelleen tiiviisti kiinni Venäjän vaikutuskoneiston verkostoissa, vaikka poisti merkinnän Strategisen tutkimuksen instituutista ennen oikeudenkäyntiään vuonna 2018. Aiemmin hän toimi virallisestikin Venäjän ulkomaantiedustelua lähellä olevan Strategisen tutkimuksen instituutin Pohjoismaiden edustajana.\n[Näin oli lausuttu Väkivallaton maanpuolustus ja sen henki -blogissa 3.9.2020 julkaistussa merkinnässä QAnon - täydellinen salaliittoteoria.]\nLähettänyt Tom Kärnä klo 12:16 Ei kommentteja:\nS Pohjois-Vietnamin voitto ei tuonut vapautta\nLopulta Etelä-Vietnamin vapaus koittaa vuonna 1975. Ei kestä kuukauttakaan, kun yli puolet elämästään sotinut, nyt 52-vuotias Tang alkaa huomata, millaista uusi arki tulee olemaan. Viet Congin johtajat syrjäytetään ja Pohjois-Vietnamin johtajat tulevat tilalle. Vuosikymmeniä viidakossa taistelleita, koko elämänsä uhranneita sissejä joutuu 30 päivän uudelleenkoulutusleireille, joista he eivät kirjan julkaisuun mennessä ole vapautuneet. Diktatuuri jatkuu kuten ennenkin, valtaa pitävät vain ovat vaihtuneet. Ho Chi Minhin 1950 lupaama kaunis unelma osoittautuukin painajaiseksi, eikä Tangilla ole enää keinoa taistella sitä vastaan. Niinpä hän 1978 hylkää maansa ja lähtee venepakolaiseksi, eläen loppuelämänsä Pariisissa.\nS "Mie oon miettinyt tän näin", Rokan näyttelijä Reino Tolvanen oli lausunut ammuttuaan kanssanäyttelijöitä puupanoksilla persuuksiin\nKerran näyttelijöihin kuitenkin osui puupanosten sarja.\nTaisteluhaudassa kuvattiin vyörytystä. Alikersantti Antero Rokkaa näytellyt Reino Tolvanen paineli vihollisen perässä.\nVaikka kohti ei pitänyt ampua, Rokan konepistoolin puupanokset päätyivät vastanäyttelijöiden pakaroihin.\nTeko sai Edvin Laineen huutamaan näyttelijälle, joka ei korvaansa lotkauttanut.\n– Mie oon miettinyt tän näin, Veikko Mård imitoi näyttelijä Tolvasen vastakommenttia.\nIllan pimetessä metsässä tarvittiin lisävaloa, kun maskeeraaja nyppi tikkuja näyttelijöiden takalistoista, Mård muistelee.\n[Näin oli lausuttu Ylen sivuilla 5.12.2021 julkaistussa Nina Svahnin kirjoittamassa uutisartikkelissa Kameramies Veikko Mård, 90, teki Tuntemattoman sotilaan kuvauksissa uhkarohkean tempun, johon kukaan muu ei suostunut.]\nLähettänyt Tom Kärnä klo 13:10 2 kommenttia:\nS Miksi ulkomaalainen tulee Suomeen opiskelemaan, ja miksi hän muuttaa sitten Suomesta pois\nUlkomaalainen tulee tänne opiskelemaan lähinnä siksi, että se on hänelle taloudellisesti edullista. Se on hänelle taloudellisesti edullista, koska suomalaiset sponssaavat hänen opintojaan ja asumistaan. Ulkomaalainen lähtee muualle muun muassa siksi, että hänen ei tarvitse siellä sponssata muiden opintoja ja asumista. Eli rahaa jää hänelle itselleen enemmän käteen verojen jälkeen.\n[Näin oli lausunut nimimerkki Siili 7.11.2021 ilkeän ja pahanlaatuisen Hommaforum-keskustelupalstan ketjussa Kuinka Suomi voisi houkutella enemmän osaajia?.]\nLähettänyt Tom Kärnä klo 10:59 Ei kommentteja:\nS Yritysten pitkät globaalit tuotantoketjut takaavat työntekijöiden sortamisen ja ympäristön tuhoamisen\nVastuullisuuden suuri ongelma on, että yritysten globaalit tuotantoketjut ovat pitkiä ja hämäriä.\nYksittäisen tuotteen taustoja on vaikea selvittää, mutta samalla tiedetään, että esimerkiksi maailman suurimmassa tuotantomaassa Kiinassa työolot ovat usein ala-arvoiset, työtä tehdään kellon ympäri ja osa kansasta on pakkotyöleireillä.\nKiinassa valmistetut tuotteet tekevät kauppansa myös Suomessa: sähkötekniikan, vaatteiden ja tekstiilien tuonti Kiinasta Suomeen moninkertaistui viime vuonna.\nSamoja ihmisoikeusongelmia on monessa muussa tuontimaassa. Päälle tulevat vielä vakavaa ympäristötuhoa aiheuttavat kaivokset, tehtaat ja viljelmät.\n[Näin oli lausuttu Helsingin sanomat -lehdessä 25.11.2021 julkaistussa Sara Vainion kirjoittamassa uutisartikkelissa Kuin vapaapäivä yritysvastuusta.]\n[Aiheeseen liittyen voit niin halutessasi lukea 22.11.2021 julkaisemani blogimerkinnän Fairphone, hyvyyden puhelin.]\nLähettänyt Tom Kärnä klo 10:22 Ei kommentteja:\nS Ongelmia syntyy siinä vaiheessa, kun astrologiaa aletaan kohdella tieteenä ja sen opetuksia ottaa todesta\nOvathan horoskoopit hyvää viihdettä ja meemimateriaalia, harmitonta humpuukia. Joillekin ne voivat olla myös toimiva kommunikoinnin tai itsetutkiskelun väline.\nOngelmia syntyy kuitenkin mielestäni siinä vaiheessa, kun astrologiaa aletaan kohdella tieteenä ja sen opetuksia ottaa todesta. Siinä vaiheessa kun todella ajatellaan, että maata lähellä olevien taivaankappaleiden asento vaikuttaa ihmisen persoonaan tai tulevaisuuden tapahtumiin\nEn pidä siitä, että ihmiset arvioivat minua jonkin opin tai uskomuksen mukaan. Ärsyynnyn välittömästi, jos käytöstäni perustellaan argumentilla ”toi on niin kaksosille tyypillistä”. Onko se, että kirjoitan tällaisen kolumnin kaksosille tyypillistä?\n[Näin oli lausuttu Helsingin sanomat -lehden sivuilla 19.11.2021 julkaistussa Inkeri Harjun kolumnissa En pääse missään pakoon astrologiaa, ja se alkaa ärsyttää.]\n[PS. Horoskooppeja paljon tieteellisempi oppi on sporalogia.]\nLähettänyt Tom Kärnä klo 10:43 Ei kommentteja:\nS Moni oikeistolainen rakastaa sekä vapaata markkinataloutta että runsaita yritystukia\nOlen käsittänyt että suuri osa oikeistolaisista on ns. pihalla. Niin pihalla että Heikki Salmela vaikuttaa silmiini itse asiassa poikkeuksellisen fiksulta ihmiseltä. (Käytin assosiaatioita aikaisemmin jotta saisin tämän efektin todella iskemään.) Hänhän on sanonut että yhteiskuntaa pelastettaisiin laajemmalla vapaalla markkinataloudella. Joka tarkoittaa myös yritystukien vähentämistä. Kun Heikki Salmela puhuu vapaasta markkinataloudesta, hän puhuu siitä juuri kuten minä. Moni oikeistolainenhan rakastaa sekä vapaata markkinataloutta että runsaita yritystukia. Itse taas näen että jos sitä pitää tukea niin ei se kovin vapaatakaan voi olla.\n[eräs hyvä nettituttuni yhdessä blogeistaan 27.8.2021 julkaisemassaan merkinnässä Yksin uskosta (näkymättömään käteen), yksin Tarmosta]\nS Väkivalta on nykyään paljon vähäisempää kuin ennen wanhaan, osa 2\nTervonen tekee tyypillisen virheen. Yleensä sodan tuhojen kauhistelijat keskittyvät 1900-luvun sotiin, vaikka jo tätä ennen käytiin hyvin verisiä ja raakoja sotia – ja vieläpä länsimaiden ulkopuolella ja muiden kuin länsimaiden toimesta. Mantsujen Kiinan valloituksessa 1600-luvulla kuoli arviolta 30 miljoonaa kiinalaista. Valloitus oli toki vuosikymmeniä kestänyt operaatio, mutta suhteellisesti siinä kuoli suurempi osa ihmiskunnasta kuin II maailmansodassa. Timur Lenkin (1336–1405) taas on laskettu surmanneen peräti 5 % ihmiskunnasta. Tervonen kyllä mainitsee japanilaisten sotilaiden julmuuden, mutta muuten kirjoitus on täysin suodatettu vanhentuneen angosaksisen tutkimuskirjallisuuden läpi.\n[Näin oli lausuttu Hylsyin lentoja -blogissa 13.9.2021 julkaistussa merkinnässä Surkea sotahistorian ja väkivallan essee Hesarissa.]\nLähettänyt Tom Kärnä klo 13:21 Ei kommentteja:\nS Kuluttamisella on paljon yhteistä uskontojen kanssa\nThurén viittaa tohtorikoulutettava Mikko Kurenlahteen, jonka mukaan kuluttamisella on paljon yhteistä uskontojen kanssa. Taivaspaikan sijaan tavoitellaan vain uutta autoa tai mökkiä.\n– Uskontoon kuuluvat erilaiset heimot, ja nyt on kulutusheimoja. Ostamalla asioita ja kuluttamalla tietynlaisia juttuja, pääset mukaan heimoon. Itse kuulun Apple-heimoon, vaikken ole edes ajatellut sitä tietoisesti, vaan se on tullut automaattisesti.\n[Näin oli lausuttu Ylen sivuilla 11.8.2021 julkaistussa Meeri Niinistön kirjoittamassa uutisartikkelissa Julia Thurén esiintyy aina tässä samassa mekossa, mutta miksi sitä pidetään omituisena? Nämä 4 seikkaa selittävät, miksi ostamme jatkuvasti uutta.]\n[...Ihmisen lajityypillinen ominaisuus taitaa olla se, että muodostetaan heimoja.]\nLähettänyt Tom Kärnä klo 10:52 2 kommenttia:\nS Millaista sodankäynti oli keskiajalla\nKeskiajalla sodankäynti ei ollut sarja taisteluita vaan julmaa ja hidasta näännytyssotaa jossa vastustajan talous pyrittiin romahduttamaan. Miten? Tuhoamalla vastustavan hallitsijan veronmaksajat. Ranskalainen termi chevauchée tarkoitti hevosmiesten rynnäkköä, jossa pellot ja kylät ryöstettiin ja poltettiin ja asukkaat vangittiin ja/tai surmattiin. Termin ymmärtäminen on elintärkeää keskiaikaisen sodankäynnin avautumiselle. Juuri hitaasta "ryöstelysodasta" johtuen, jota voitiin käydä vain kesäisin kun hevosille riitti rehua, sodat venyivät "satavuotisiksi sodiksi". Talvella oli yleensä sanomattakin solmittu aselepo, kun joukot olisivat nääntyneet. Keskiajan linnoitusten tiheys on muuten suoraan sidoksissa peltojen tuottoon. Mitä tuottavammat pellot, sitä suuremmat tulot ja vöestä ja edelleen paremmat mahdollisuudet rakentaa ja ennen kaikkea ylläpitää linnoja. Alueilla, joilla pellot tuottivat vähän on myös vähän linnoituksia.\n[Näin oli lausuttu Hylsyin lentoja -blogissa 5.2.2020 julkaistussa merkinnässä Muutama nootti keskiaikaisesta sodankäynnistä.]\n[Hallitsijat pyrkivät suojelemaan alamaisiaan, ja vihollisen kuningas ei tyrkyttänyt vihollisensa alamaisille itseään parempana hallitsijana, vaan pyrki osoittamaan, ettei näiden hallitsija kyennyt suojelemaan heitä.]\nLähettänyt Tom Kärnä klo 15:46 2 kommenttia:\nS Janatuinen on hyvä esimerkki siitä, miten vastakkaisen mielipiteen näkeminen ahdistaa koska...\nEhkä ydinasia onkin Janatuisella hyvin tiivistettynä. ”Suomessa. Muiden tunteita täällä varotaan loukkaamasta, mutta meidän kristittyjen pyhimpiä arvoja saa näköjään jokainen toimittaja loukata niin törkeästi kuin ikinä vain keksii.” Tämä on mielenkiintoista. Koska oikeasti koko yhteiskunta on pitkään mennyt pelkästään kristittyjen pillin mukaan. Kirkko-osallistuttaminen on kuin hesaritilaus jota ei voi perua. Suvivirrestä pitää nauttia mutta Sikamessiasta ei saisi painaa paperille. Janatuinen on hyvä esimerkki siitä miten vastakkaisen mielipiteen näkeminen ahdistaa koska sitä ei ole pitkään joutunut pitämään normaalina. Se on ikään kuin ”poikkeustila” jota kestetään vähän aikaa koska kaikki asiat ovat aina ”muoti-ilmiö” jotka jonkin profetian tjsp. valossa ovat ”pian menossa ohi”. (Aivan kuten joidenkin homous ja minun ateismi ovat ”vain vaihe”.)\n[eräs hyvä nettituttuni blogissaan 25.5.2021 julkaisemassaan merkinnässä Saanko luvan kiittää riimillä?]\nLähettänyt Tom Kärnä klo 10:50 Ei kommentteja:\nS Journalismi menettää paljon, jos mediatalot muuttuvat puoluekoneistojen jatkeeksi\n[Sanna Ukkola 5.11.2020 Iltalehden sivuilla julkaistussa kolumnissaan Toimittajat maalasivat Trumpista kuvan mielisairaana ihmishirviönä ja hulluna – noloa]\nLähettänyt Tom Kärnä klo 13:02 2 kommenttia:\nS Vaativat, että lesbojen tulisi seurustella transnaisten kanssa\nJohtava ajatus on, että transnaiset pitää käsittää joka suhteessa naisiksi ja lesbojen pitää siis olla valmiita deittailemaan heidän kanssaan. Muutoin he syrjivät toista vähemmistöä. Mikäli naisen penis sammuttaa kiinnostuksen, kyse on transfobiasta.\nJotkut haastatelluista olivat tunteneet syyllisyyttä ja yrittäneet mukautua vaatimukseen, mutta kokemus oli ollut kuin eheytyshoidossa. Yksi kertoi uhkailusta ja raiskauksesta.\nS Tasa-arvoisissa yhteiskunnissa työelämä jakaantuu enemmän sukupuolen mukaan\nSuomi on paraatiesimerkki tasa-arvon paradoksista. On nimittäin huomattu, että työelämä jakaantuu sukupuolen mukaan sitä vahvemmin, mitä pidemmälle naisten vapaudet ovat edenneet.\nLisääntyvä tasa-arvo ei siis näytä tekevän naisia ja miehiä samanlaisemmiksi ammatillisissa tavoitteissaan, päinvastoin.\n[Näin oli lausuttu Helsingin sanomat -lehden sivuilla 9.11.2021 julkaistussa Mikko Puttosen kirjoittamassa artikkelissa Tasa-arvon paradoksi näkyy ammateissa: Nuorten uratoiveet jakautuvat sitä stereotyyppisemmin, mitä pidemmälle tasa-arvo on yhteiskunnassa edennyt.]\nLähettänyt Tom Kärnä klo 10:46 Ei kommentteja:\nS Yhdysvallat olisi voinut voittaa Etelä-Vietnamissa vain järjestämällä vapaat vaalit\nViet Congin strategiana oli yhdistää kolme asiaa: taisteleminen, diplomatia ja kansan mielipiteen voittaminen. Taistelu ei ollut itse tarkoitus, sillä Yhdysvaltoja ei uskottu voivan voittaa aseilla, vaan sitä käytettiin keinona kahden muun, todellisen tavoitteen edistämisessä. Tangin kuvauksen perusteella on vaikea kuvitella, miten Yhdysvallat olisi voinut voittaa. Tangin mukaan vain järjestämällä vapaat vaalit, mutta silloinkin he luultavasti olisivat joutuneet vetäytymään.\nLähettänyt Tom Kärnä klo 10:45 2 kommenttia:\nS Halla-aho: woke-ihmiset kuvittelevat, että nykyisyys on maailmanhistorian päätepiste\nJos me pidämme sata vuotta sitten toimineita ihmisiä pahoina siksi, että he eivät noudattaneet meidän aikamme sääntöjä, onko sadan vuoden päästä elävillä ihmisillä oikeus ja perusteet pitää meitä pahoina, ellemme osaa noudattaa tulevaisuuden sääntöjä?\nWokettajilla, kuten kaikkien aikojen fanaatikoilla, lienee se harha, että juuri tämä aika on jollakin tavalla erityinen. Historian päätepiste. Että juuri nyt maailma on tulossa valmiiksi ja oikea ja väärä osataan määritellä tavalla, joka kestää ajasta iäisyyteen.\n[Perussuomalaisten juuri väistynyt (mutta edelleen politiikassa tiiviisti pysyvä) puheenjohtaja Jussi Halla-aho | 30.7.2021 Suomen uutisten verkkosivuilla uudestaan julkaistussa Facebook-kirjoituksessaan]\n[Itse luulen, että melkein kenelle tahansa ihmiselle on melko luonnollista kuvitella elävänsä jotain erityisen tärkeää aikaa.]\nLähettänyt Tom Kärnä klo 10:44 Ei kommentteja:\nS Maahanmuuttajan kannattaa ja tulee opetella suomen kieli\nSosiaaliturvan muuttaminen vastikkeelliseksi on asia, jota lämpimästi kannatan aivan kaikille, mutta erityisesti niille ihmisille, jotka ovat tulleet maahan humanitaarisen maahanmuuton seurauksena. Luonnollisesti vastikkeellisuus voisi koskea vain terveitä ja työkuntoisia. On muistettava, että humanitaarisen maahanmuuton seurauksena maahan saapuu myös paljon vakavasti traumatisoituneita tai muulla tavalla vajaatyökykyisiä ihmisiä, joihin ei mielestäni voi soveltaa vastikkeellisuutta. Yleisellä tasolla olen kuitenkin sitä mieltä, että ollakseen oikeutettu veronmaksajien kustantamiin tukiin, ihmisen pitää kantaa oma kortensa kekoon.\nVähintä mitä Suomeen tulija voi tehdä, on opetella suomen kielen. Kielen osaaminen on ehdoton edellytys sille, että ihminen kokee aidosti olevansa osa yhteiskuntaa. Tästä syystä kielitaito voisi mielestäni olla myös edellytys yhteiskunnan tukien saamiselle.\n[Näin oli lausunut Rajkumar Sabanadesan, tamperelainen yrittäjä, muutosjohtamisen konsultti ja entinen turvapaikanhakija. Ylen sivuilla 17.8.2021 julkaistussa kolumnissaan Kaikki tiukennusehdotukset maahanmuuttajien sosiaaliturvaan eivät ole rasismia.]\nLähettänyt Tom Kärnä klo 13:55 Ei kommentteja:\nS Citroën Ami -autossa on ajateltu kustannuksia\nAmissa on puolensa ja puolensa. Kirjaimellisesti: kustannusten säästämiseksi auton paneelit prässätään Marokossa samassa muotissa eli keula ja perä ovat sama osa, mutta erilaisilla valoilla. Samoin ovet ovat identtiset, toinen on vain saranoitu eri sivulta.\nLähettänyt Tom Kärnä klo 12:37 Ei kommentteja:\nS Raaka-aineen hallitseminen Suomessa\nKysymys on tietysti rannaton ulko- ja sisäpolitiikan, kulttuurin sekä yhteiskunnallisten olojen kannalta. Osavastaukseksi sopii kuitenkin tarjota raaka-aineen hallitsemista. Suomen metsät eivät autonomian ja kansallisen kapitalismin aikakausilla päätyneet ylikansallisiin käsiin. Tehtailijat olivat jo 1800-luvulla intresseiltään suomalaisia, vaikka eivät suomenkielisiä tai kovin kansallismielisiäkään.\nPuutavara-afääri oli rakenteiltaan erilainen kuin norsunluu- ja banaaniafäärit. Sikälikin, että raaka-aineella oli Suomessa täysvaltaisia omistajia, joille varisi osa teollisuuden voitoista. Ensimmäisessä saharyntäyksessä 1870-luvulla solahti Kymijokeen miljoona puoli-ilmaista tukkia, mutta aikanaan myyjät oppivat pitämään puolensa. Metsänomistajista muodostui markkinavoima muiden markkinavoimien joukkoon.\n[historioitsija Teemu Keskisarja 19.8.2021 julkaistussa kolumnissaan Suomen puu ja Norsunluurannikon norsunluu]\nLähettänyt Tom Kärnä klo 16:56 2 kommenttia:\nS Reppu jättää hyvänkin asiakkaan...\nOnneksi hahmon kuoltua reppu irroittaa itsensä asiakkaasta, kipittää sukkulaan ja sukkula palaa emoalukselle, missä uusi pussi kuivattua asiakasta kaadetaan sukkulan ohjaamoon.[...]\n[Näin oli lausuttu Kaivettua ja kaivattua -blogissa 27.2.2020 julkaistussa merkinnässä Pelasin: Void Bastards.]\nLähettänyt Tom Kärnä klo 10:11 2 kommenttia:\nS Manner-Kiinan suuri johtaja Xi oli jo aiemmin pannut ihmiset opiskelemaan entistä enemmän "marxilaisuutta"\n[Näin oli lausuttu Helsingin sanomat -lehden sivuilla 8.11.2021 julkaistussa Mari Mannisen kirjoittamassa uutisartikkelissa Kiinassa päätetään tällä viikolla historiasta – ja uusi menneisyys paaluttaa pitkälle maan tulevaisuuden.]\n[En ole asiantuntija, mutta itse veikkaisin, että herra Xi on pistänyt opiskelijat ja puoluekaaderit opiskelemaan entistä enemmän sellaista manner-Kiinan diktatorisesti hallitseman fasistisen puolueen hyväksymää aatetta, jonka se on virallisesti luokitellut marxilaisuudeksi. Jos jotkut työläiset olisivat maassa ajaneet työläisten etuja, niin heidän fraktionsa olisi jo kielletty, koska työväenaate on maassa kielletty ideologia.]\n[Itselleni on jossain määrin läheinen bernsteinilainen sosialidemokratia.]\nLähettänyt Tom Kärnä klo 10:26 2 kommenttia:\nS Miltä ihmisliha maistuu\nTiedetään, että ihmisen liha on periaatteessa tyypillistä nisäkäseläimen punaista lihaa, jonka väri tulee rautaa sisältävästä myoglobiini-nimisestä valkuaisaineesta. Asiaa käsittelevien kirjojen mukaan ihmislihan maku ei juuri poikkea esimerkiksi naudan lihan mausta.\n[Mm. näin oli lausuttu Helsingin sanomat -lehdessä 5.11.2021 julkaistussa Lasten tiedekysymykset -palstalla vastauksena kysymykseen.]\n[PS. Muistan jostain lukeneeni, että eräät ihmissyöjät olivat nimittäneet ihmistä "pitkäksi porsaaksi" tämän maun vuoksi. Uskoisin, että kyse oli polynesialaisten mielipiteestä. Uskoisin myös, että ihmisiä ei ole koskaan varsinaisesti kasvatettu ruoaksi, vaan kyse on ollut aina sotavankien syömisestä taikka äärimmäisessä hädässä syömisestä oman kuoleman estämiseksi taikka omien vainajien rituaalinomaisesta syömisestä.]\nLähettänyt Tom Kärnä klo 10:47 2 kommenttia:\nS Thaimaassa osa poliitikoista jo haluaisi lieventää rajua majesteettirikoslainsäädäntöä\nLievästäkin kuningashuoneen arvostelusta saattaa Thaimaassa seurata vuosien vankeusrangaistus. Syytteet ovat ulkopuolisin silmin usein heppoisia.\nMajesteettirikoksia koskeva rikoslain pykälä 112 jättää runsaasti tulkinnanvaraa: ”Sitä, joka herjaa, loukkaa tai uhkaa kuningasta, kuningatarta, kruununperillistä tai sijaishallitsijaa, rangaistakoon 3–15 vuoden vankeudella.”\n[Näin oli lausuttu Helsingin sanomat -lehdessä 5.11.2021 julkaistussa Heikki Aittokosken kirjoittamassa uutisartikkelissa Thaimaassa käydään harvinaislaatuista väittelyä majesteettirikoksista: Osa puolueista ilmaisi kannatusta lain uudistamiselle.]\n[Täytyy sanoa, että minusta Thaimaan majesteettirikoslainsäädäntö muistuttaa jotenkin Suomen lain uskonrauha- ja kiihottamispykäliä. Mutta onneksi Suomessa rangaistukset rikoksista sentään ovat lievempiä.]\nS Nykyajan "edistykselliset" vastustavat ilmaisunvapautta muille kuin itselleen\n[tietokirjailija ja tiedetoimittaja Osmo Tammisalo blogissaan uudestaan julkaisemassaan alun perin Skepsis-yhdistyksen Skeptikko-lehden numerossa 3/2021 julkaistussa kirjoituksessaan Woke is not great, jossa hän arvostelee C. Lehmannin ja muiden teoksen Panics and Persecutions – 20 Tales of Excommunications in the Digital Era (v. 2020, Black Spring Press Group, Quillette edition. Lontoo)]\nLähettänyt Tom Kärnä klo 16:06 Ei kommentteja:\nS Kaksinaismoralismi roolijaoissa\n9. Uskottava roolijako\nKun tehdään elokuvia tai TV-ohjelmia historiallisista henkilöistä, tapana on etsiä mahdollisimman paljon roolihahmoa muistuttava näyttelijä ja parannella tulosta vielä meikkauksella. Kuinka vanhanaikaista, tuumasivat britit ja rekrytoivat Henrik VIII:n vaimon Anna Boleynin rooliin pikimustan Jodie Turner-Smithin. Ilman jauhotuskäsittelyä. Tämä kun on niin edistyksellistä.\nOdottelemme milloin vaikkapa historiallisista rooleistaan tunnettu Meryl Streep pääsee esittämään Winnie Mandelaa. Tai miksipä ei saman tien Nelson Mandelaa. Ei kannata pidättää hengitystään. On näet olemassa jännä keksintö nimeltä kaksoisstandardi. Katsotaanpa mitä Wikipedia sanoo tilanteesta, jossa valkoinen esittää mustaa: kyseessä on ”valkopesu elokuvissa”, kun taas jos musta esittää valkoista, kyseessä on ”värisokea roolijako”.\nMuistakaa hyvät ihmiset ongelmilta välttyäksenne: Kaikki muu on rasismia paitsi mokutus ja mokutuskin on rasismia, jos sitä tekee valkoinen heteromies!\n[Näin oli lausuttu Jaskan pauhantaa -blogissa 12.10.2021 julkaistun merkinnän Uutiskatsaus 41/2021 kohdassa 9. uskottava roolijako.]\nLähettänyt Tom Kärnä klo 14:06 Ei kommentteja:\nS Kreationismi on menossa hautaa kohti\nKun nyt sitten katsotaan tätä hetkeä niin todellakin. Aivan tuore tutkimus näyttää että kreationismi on menettänyt jalansijaansa jopa amerikkalaisten sydämissä. Ja maallikkojen keskuudessa. Missä on ollut sen juuret aina. Minun silmiini näyttää siltä että Thomas Kuhn oli järkevä. Tavallaan. Hänhän ei laskenut mitään ”eropiikkien” tapaisia ajatuksia kun hän katsoi mitkä tieteelliset teoriat tulevat suosituiksi. ”The Structure of Scientific Revolutions” (1962) korosti enemmän sitä että vanhat paradigmat jäävät eläkkeelle. Toki kreationismi ei ole koskaan noussut tieteeseen, mutta selvää on että kreationismin kannattajat ovat vanhempaa polvea jotka eivät ole saaneet nuoria puolelleen. Kreationismi menee hautaan.\nLähettänyt Tom Kärnä klo 15:23 Ei kommentteja:\nS Haastateltu lesbo kertoi tuntevansa vetoa vain biologisiin naisiin\nYksi jutussa haastatelluista lesboista sanoo tuntevansa vetoa vain biologisiin naisiin. Koska hän ei ole halunnut seksiä eikä suhdetta muunlaisten naisten kanssa, häntä on haukuttu myös genitaalifetisistiksi, perverssiksi ja terfiksi (transihmiset ulos sulkevaksi radikaalifeministiksi).\nLähettänyt Tom Kärnä klo 12:47 2 kommenttia:\nS Kiinassa korkea-arvoiset henkilöt saavat rangaistuksetta raiskata\nTenniksen nelinkertainen grand slam -turnausvoittaja Naomi Osaka ilmoittaa olevansa huolissaan kiinalaispelaaja Peng Shuain katoamisesta.\nPeng katosi sen jälkeen, kun hän marraskuun alussa syytti vaikutusvaltaista kiinalaista ex-poliitikkoa painostamisesta seksiin.\n– Sensuuri ei ole hyväksyttävää. Toivon, että Peng Shuai ja hänen perheensä ovat turvassa ja kunnossa. Olen järkyttynyt tämänhetkisestä tilanteesta ja lähetän rakkautta hänen suuntaansa, Osaka viestitti Twitterissä.\n[Näin oli lausuttu Ylen sivuilla 17.11.2021 julkaistussa Anu Kerttulan kirjoittamassa uutisartikkelissa Tennistähti Naomi Osaka: ”Sensuuri ei ole hyväksyttävää” – urheilumaailma haluaa tietää, missä on kiinalainen Peng Shuai.]\nLähettänyt Tom Kärnä klo 12:23 2 kommenttia:\nS Paljon kohkattu Eco Rating -luokitus haiskahtaa viherpesulta\nEco rating -järjestelmässä monet kohdat haiskahtavat viherpesulle: puhelimien epäilyttävän korkeat pisteet, järjestelmää ylläpitävät puhelinoperaattorit, joilla on kaupallinen intressi saada mahdollisimman paljon puhelimia myytyä sekä arviointikriteerien läpinäkymättömyys.\n[Näin oli lausuttu Eettisen kaupan puolesta ry:n sivuilla 3.11.2021 julkaistussa artikkelissa Eco Rating -luokitus haiskahtaa viherpesulta.]\nS Miten kukaan, joka ei ole kommunisti, haluaisi taistella Yhdysvaltoja vastaan?\nOn mielenkiintoista havaita, että Viet Cong ei pyrkinyt koko maan yhtenäistämiseen, vaan etelän vapauttamiseen. Tarkoitus olisi ollut, että pohjoisessa on kommunismi ja etelässä länsimainen vapaa valtio, jotka ehkä voitaisiin joskus neuvotteluilla yhdistää. Viet Congissa oli mukana myös kommunisteja, koska tavoite oli muodostaa mahdollisimman laaja yhteistyökykyinen rintama, mutta lähinnä johto oli länsimaissa koulutetuilla intellektuelleilla. Tätä yhdysvaltalaisten oli vaikea ymmärtää. Miten kukaan, joka ei ole kommunisti, haluaisi taistella heitä vastaan?\nLähettänyt Tom Kärnä klo 12:28 Ei kommentteja:\nS The Hyneman nimitetty Lappeenrannan–Lahden teknillisen yliopiston työelämäprofessoriksi\nMyytinmurtajat-sarjasta tuttu keksijä ja tuotekehittäjä Jamie Hyneman on nimitetty Lappeenrannan–Lahden teknillisen yliopiston eli LUT-yliopiston työelämäprofessoriksi. Määräaikainen tehtävä alkoi tänään maanantaina ja jatkuu viisi vuotta.\nTyöelämäprofessorina Hyneman aikoo olla mukana käytännön kehittämisprojekteissa ja tutkimusyhteistyössä. Erityisesti hän kannustaa opiskelijoita luovuuteen.\n[Näin oli lausuttu Helsingin sanomat -lehdessä 15.11.2021 julkaistussa Mari Koppisen kirjoittamassa uutisartikkelissa Myytinmurtajat-tähti Jamie Hyneman aloittaa työelämäprofessorina Lappeenrannan–Lahden teknillisessä yliopistossa.]\n[Ja kuten artikkelissa myöhemmin mainitaan, niin the Hyneman on toiminut kyseisen yliopiston kunniatohtorina vuodesta 2017 lähtien. Miehen mukaan on nimetty Lappeenrannan kampuksella sijaitseva J. Hyneman Center (JHC) (linkki omani), jossa opiskelijat voivat tuottaa uusia ideoita sekä rakentaa ja testata prototyyppejä. Ja the Hyneman on osallistunut aktiivisesti pajan toimintaan sen perustamisesta lähtien.]\n[PS. Voit niin halutessasi käydä katsastamassa kaksi vanhaa Myytinmurtajat-ohjelmaan liittyvää blogimerkintääni seuraavien linkkien kautta:]\nMyytinmurtajat palaa jälleen, silmiini! (v. 2016)\nMyytinmurtajat-sarja meni lopullisesti manan majoille (v. 2017)\n[Ja "mursuun" itseensä liittyviä merkintöjä Mullokala seikkailee -siteeraus- ja linkitysblogistani pääsee katsastamaan seuraavien linkkien kautta:]\nL The Hyneman tuli käymään Suomessa, ja hänet vihittiin Lappeenrannan teknillisen yliopiston kunniatohtoriksi (v. 2017)\nS Jamie Hyneman oli käynyt Suomessa (v. 2018)\nS Virikkeet Jamie Hynemanilta (v. 2018)\nS V. I. Lenin juutalaisista\nHäpeä kirotulle tsarismille, joka kidutti ja vainosi juutalaisia. Häpeä niille, jotka lietsovat vihaa juutalaisia vastaan, jotka lietsovat vihaa muita kansoja vastaan.\n[Neuvosto-Venäjän ja Neuvostoliiton perustaja V. I. Lenin vuonna 1919 sisällissodan vielä riehuessa Venäjällä. Lenin oli tunne-elämältään kylmä kusipää, mutta ainakin tässä asiassa hänellä oli sydän paikallaan.]\nLähettänyt Tom Kärnä klo 10:08 2 kommenttia:\nS Mitkä asiat Elokapina-liikkeessä ja nk. varsinaisissa maahanmuuttajissa ärsyttävät\nKeson ohjelman otsikko on ”Mikä Elokapina on ja miksi se ärsyttää?”. Keloa ihmetyttää suuresti miksi elokapina ärsyttää ihmisiä ja arvelee sen johtuvan jostain erilaisuuden pelosta. Minua taas hämmästyttää suuresti miksei Kelo ymmärrä miksi elokapinassa ärsyttää. Jos elonkapina noudattaisi lakia mielenosoituksissaan se ei juuri ärsyttäisi ihmisiä. Pelkästään jo se vähentää ihmisten kiukkua, kun poliisi alkaa heti purkamaan elokapinan laittomia mielenosoituksia.\nKesällä poliisi antoi elokapinan leiriytyä moneksi päiväksi Mannerheimintielle ja paikalla kävi useita kiukkuisia ihmisiä puhuttelemassa elokapinallisia. Vastaavasti syyskapinan aikaan poliisi aloitti heti tien tukkijoiden poistamisen eikä paikalla ei juuri näkynyt vihaisia ihmisiä. Ei maahanmuuttajiinkaan suhtaudu sen takia nuivasti, että ne ovat erilaisia, vaan siksi, että tietyt maahanmuuttajaryhmät ovat yliedustettuina kaikessa perseilyssä. Varmasti Kaukoidästä tulleen maahanmuuttajat eroavat merkittävästi suomalaisista, mutta koska eivät juuri perseile ei heihin suhtauduta negatiivisesti.\n[Näin oli lausuttu PT-median sivuilla 22.10.2021 julkaistussa Sakari Rajamäen kirjoittamassa tekstissä Vastine Jaakko Kesolle elokapinakeskusteluun.]\nS Televisiosta vuonna 1926\nKaupallinen ja taloudellinen mahdottomuus, josta unelmoimiseen ei kannata tuhlata aikaa.\n[yhdysvaltalainen keksijä Lee De Forest vuonna 1926 televisiosta Helsingin sanomat -lehdessä 7.11.2020 julkaistun Anni Pasasen kirjoittaman artikkelin Ei näistä mitään tullut mukaan.]\nLähettänyt Tom Kärnä klo 22:58 Ei kommentteja:\nS Mitä Hitler ajatteli Mussolinista\nM u s s o l i n i a kohtaan Hitler tunsi todellista ja syvää ystävyyttä loppuun asti. Jo heidän kohtaloittensa suuren yhtäläisyyden johdosta hän tunsi olevansa voimakkain sitein yhdistetty Mussoliniin. Hän valitti vain, ettei Mussolini voinut käyttää yhtä rajatonta valtaa kuin hän itse, vaan tietyllä tavalla oli riippuvainen Italian kuningashuoneesta. V. 1937 Roomaan suorittamansa virallisen vierailun jälkeen hän kertoi minulle, miten Italian kuninkaan Il Ducea kohtaan osoittama väheksyminen oli häntä hämmästyttänyt. Hän mainitsi, että Mussolinin kärsimien yhtämittaisten nöyryytysten johdosta hänen oli hillittävä itseään, jottei ennen aikaansa lopettaisi vierailuaan. Roomassa pidetyn sotilasparaatin yhteydessä oli kunniakorokkeelle pantu tuolit kuningasperheen jäsenille ja Hitlerille, kun taas Mussolinin oli määrä seistä koko tilaisuuden ajan. "Kiihdyin tästä niin, että olin vähällä aiheuttaa julkisen skandaalin. Vain Il Ducen vuoksi luovuin siitä."\nItalian luopuminen taistelusta tuskin vähensi Hitlerin Mussolinia kohtaan tuntemaa lämmintä myötätuntoa. Luulen sen pikemminkin muuttuneen sääliksi. Hän kohteli siitä lähtien Mussolinia kuin nuorempaa veljeä, jonka oli pakko totella ison veljen määräyksiä välttyäkseen tekemästä enempiä tyhmyyksiä. Hän torjui kuitenkin kaikki Mussolinin pyrkimykset muuttaa politiikkaansa maltillisemmaksi.\nTodella hän pettyi Mussolinin suhteen vasta, kun Skorzeny oli vapauttanut Il Ducen. Tässä tilaisuudessa löydetty Mussolinin päiväkirja, jonka Hitler tarkoin tutki, näytti hänelle fasismin perustajan uudessa valossa. Keskusteluissa hän ilmaisi siitä muutamia yksityiskohtia samalla viitaten "niemimaan leijonan" heikkouteen ja petollisuuteen. Hän ilmaisi katkeran pettymyksensä lyhyesti: "Tunnustan erehtyneeni. Mussolini ei ole mikään suuri henki. Minulla on siitä kiistämätön todistus kädessäni."\n[Näin oli lausuttu Albert Zollerin toimittamassa Christa Schroederin muistelmateoksessa Hitlerin yksityissihteeri kertoo (Gummerus, v. 2005) sivuilla 136 ja 137.]\nS Yhdysvaltain boheemit porvarit ajoivat osan valkoisesta työväenluokasta kuuntelemaan populisteja\nNyt Brooks tarkastelee tilastoja ja toteaa, että näiden ryhmien sosiaalinen, taloudellinen ja kulttuurinen valta on ollut elitistisen poissulkevaa.\nSe ajoi osan valkoisesta työväenluokasta kuuntelemaan populisteja ja synnytti antropologi Nicholas Chemlan termiä soveltaen ”boubour-porvareiden” rahvaanomaisemman ryhmän, joka julistautui eliitin vastustajiksi jopa trumpilaisittain.\n”Jos ihmiset kokevat jääneensä näkymättömiksi he tekevät mitä tahansa tullakseen näkyviksi. Jos heitä nöyryytetään, he kostavat”, Brooks muistuttaa.\n[Näin oli lausunut Vesa Síren Helsingin sanomat -lehdessä 12.9.2021 julkaistussa kolumnissaan Tuliko suvaitsevista uusia puritaaneja? Anne Applebaumin essee nosti kiihkeän keskustelun.]\nS Kun kyseessä on uhkaileva yritys tai toimija, jolle imagohaitta voi olla merkittävä\nVaikka julkiseksi tekeminen lisää tietysti paradoksaalisesti julkisuutta asialle, voi se olla tehokas toimi silloin kun kyseessä on uhkaileva yritys tai toimija, jolle imagohaitta voi olla merkittävä. Itse saamani uhkailu Fitline-tuotteiden valmistajilta päättyi siinä vaiheessa kuin Turun Sanomien toimittaja otti yhteyttä uhkailijaan ja teki siitä laajemman uutisen.\n[Näin oli lausuttu lääketieteen tohtori, professori Juhani Knuutin blogissaan 30.5.2021 julkaisemassaan merkinnässä Mitä yhteistä on Uppo-Nallella ja Elisabeth Bikillä?.]\nS The Butler ei ollut entinen orjapoika\n[Tällainen kuvausteksti oli julkaistunut tv-ohjelmat listaavassa Iltapulu-palvelussa tälle elokuvalle, joka esitettiin Suomen televisiossa 29.10.2021 (tai mm. sinä päivänä). Oikeastihan elokuvan päähenkilö ei ollut orjapoika. Nimittäin Yhdysvallat oli julistanut neekeriorjat vapautetuksi vuonna 1863 kesken maassa raivonneen sisällissodan. Ja elokuvan päähenkilö Cecil Gaines taas palvelee useita Yhdysvaltain presidenttejä 1950-luvulta alkaen. Gainesin hahmo perustuu löyhästi Eugene Allen -nimiseen (1919-2010) mustaan mieheen, joka palveli yhteensä seitsemää presidenttiä, jotka ovat: Dwight D. Eisenhower, John F. Kennedy, Lyndon B. Johnson, Richard Nixon, Gerald Ford, Jimmy Carter ja Ronald Reagan. Viimeinen presidenteistä, Ronald Reagan, kutsui Allenin vuonna 1986 Saksan liittotasavallan liittokanslerin Helmut Kohlin kunniaksi järjestetylle valtiolliselle päivälliselle (näitä tapahtumia nimeltä "state dinner" Yhdysvallat järjestää eri maiden valtionpäähenkilöiden tai hallituksen johtajien kunniaksi) vieraana. Mies jäi eläkkeelle työstään samana vuonna.]\nS Termit 'rotu' ja 'populaatio'\nVertaillaan sanoja rotu ja populaatio. Populaatiolla voidaan tarkoittaa posiolaisia, Puolan katolilaisia tai vaikkapa kaikkia pohjoisamerikkalaisia. Termi on siis epämääräinen.\nEpämääräisyys vaivaa myös rotutermiä. Kansanomaisesti rodulla tarkoitetaan suunnilleen mantereittain jakautuneita ihmismassoja, ei pieniä posiolais- tai pihtiputaalaispopulaatioita.Tässä mittakaavamielessä populaatiotermi on näistä kahdesta epämääräisempi: se voi tarkoittaa muutamaa yksilöä tai muutamaa miljardia yksilöä.\n[Näin oli lausuttu tietokirjailija ja tiedetoimittaja Osmo Tammisalon kirjoituksessa Skeptikko kunnostautuu totuuden etsimisessä, joka oli ilmestynyt alun perin Skepsis-yhdistyksen Skeptikko-lehden numerossa 3/2021 ja jonka myöhemmin mies julkaisi uudestaan 21.9.2021 bloginsa merkinnässä Avoimesti rotueroista.]\nS Onko todellakin pöyristyttävä se ajatus, että saadakseen enemmän tuloja maahantulijoiden olisi tehtävä työtä?\nEn ymmärrä ihmisiä, jotka leimaavat kaikki tiukennusehdotukset maahanmuuttajien sosiaaliturvaan suurin piirtein rasismiksi. Minusta vastaanottajamaalla on velvollisuus taata maahantulijoille jonkinlainen perusturva ja muun muassa terveydenhuolto, jotta heillä on mahdollisuus ihmisarvoiseen elämään. Loppu voisi olla vastikkeellista. Niinhän monien perheidenkin rahankäyttö toimii: teinille maksetaan tietty määrä kuukausirahaa, ja häneltä edellytetään tietty määrä kotitöitä. Jos hän haluaa ansaita enemmän, hänen on ansaittava tekemällä ylimääräisiä askareita. Teiniä ja maahanmuuttajaa yhdistää yksi asia: kumpikaan ei ole vielä ehtinyt osallistua hyvinvointiyhteiskunnan rakentamiseen maksamalla veroja. Onko todellakin pöyristyttävä ajatus, että saadakseen enemmän tuloja maahantulijoiden olisi tehtävä työtä?\n[Näin oli lausunut Rajkumar Sabanadesan, tamperelainen yrittäjä, muutosjohtamisen konsultti ja entinen turvapaikanhakija, Ylen sivuilla 17.8.2021 julkaistussa kolumnissaan Kaikki tiukennusehdotukset maahanmuuttajien sosiaaliturvaan eivät ole rasismia.]\nS Jotkut transnaiset olivat painostaneet lesboja seksiin kanssaan\nBritannian yleisradioyhtiö BBC kertoi tiistaina, kuinka jotkut transnaiset ovat painostaneet lesboja seksiin syyttäen heitä transfobisiksi, elleivät he suostu. Uutinen oli niin korni, että epäilin ensin joutuneeni valeuutissivustolle.\nLähettänyt Tom Kärnä klo 10:13 Ei kommentteja:\nS Miksi ei voi kevyt olo -pulloja luovuttaa Romanian romaneille\nOlen koettanut ylläpitää sivistynyttä pontikan juomista. Siksi minulle\nolisi suuri uhraus luovuttaa kevyt olo -pullot romaneille ja ruveta\njuomaan pontikkaa suoraan jostain sangosta.\n[Tapio Tuuri bloginsa lukijakommenteissa 21. huhtikuuta 2010]\nLähettänyt Tom Kärnä klo 10:52 Ei kommentteja:\nTunnisteet: siteerauksia ja mietteitä, Tapio Tuuri on puhunut\nS Halla-aho: "Kyllä myönnän saavani jonkinlaisia kicksejä siitä, että se poliittinen vastapuoli kiipeilee seinillä"\nEx-puheenjohtaja Jussi Halla-aho (ps) myöntää Ylen dokumenttisarjassa nauttivansa siitä, kun häntä haukutaan alatyylisesti tai kun hän saa poliittiset vastustajansa hyppimään seinille.\n– Kyllä myönnän saavani jonkinlaisia kicksejä siitä, että se poliittinen vastapuoli kiipeilee seinillä, Halla-aho tunnusti Ylen Politiikka-Suomi -sarjassa.\n– Saan jopa jonkinlaista tyydytystä siitä, että minua haukutaan alatyylisesti. Ainakaan se ei millään tavalla häiritse elämääni, Halla-aho kuvaili sisintään Ylen dokumenttisarjassa.\n[Näin oli lausuttu Ilta-sanomien sivuilla 26.10.2021 julkaistussa Mika Lehdon kirjoittamassa uutisartikkelissa Jussi Halla-aho Ylen dokumentissa: ”Myönnän saavani kicksejä siitä, että poliittinen vastapuoli kiipeilee seinillä”.]\nLähettänyt Tom Kärnä klo 10:39 Ei kommentteja:\nTunnisteet: Jussi Halla-aho on puhunut, siteerauksia ja mietteitä\nS Sotilaan sulaminen osaksi sotakoneiston kokonaisuutta\nUsein tämä "osaksi kokonaisuutta sulaminen" on elintärkeää paitsi sotilasyksikön toimivuuden myös yksilön itsensä kannalta, sillä taistelutilanteessa individualistin itseään ajatteleva reaktio on yleensä "PAKOON JA KAUAS!", mikä on täysin luonnollinen reaktio ja luonnon asettama itseselviytymismekanismi hengenvaarallisessa tilanteessa. Se ei myöskään ole rationaalinen reaktio. Usein taistelutilanteessa hermonsa säilyttävät ja maassa suojassa pysyvät ja vihollisen tuleen vastaavat selviävät hengissä. Yleensä kaatuneet ovat niitä, jotka tykistökeskityksessä tai vihollistulessa nousevat pystyyn ja juoksevat karkuun, tehden itsestään helpon maalitaulun. Hermonsa säilyttämisessä on tärkeässä roolissa nimenomaan sotilaskoulutuksen mukanaan tuoma kyky toimia osana kokonaisuutta.\n[Näin oli lausuttu Kaivettua ja kaivattua -blogissa 10.5.2016 julkaistussa merkinnässä Miksi sotilailla on siili tai kalju?.]\nLähettänyt Tom Kärnä klo 10:24 Ei kommentteja:\nS Emme halua ymmärtää, että on yksi asia kritisoida auttamista itsessään ja eri asia kritisoida sen tekemistä laput silmillä\nMinä haluan tehdä hyvää ja olen huomannut, että se on hyvin vaikeaa. Pääni toinen puoli sanoo että hyvää kannattaa aina yrittää tehdä. Toinen puoli päästä opponoi pitkän kaavan kautta. Myrsky sahanpurujen seassa ei ole kaunista katsottavaa, mutta todella groteskiksi se muuttuu vasta kun koitan ilmaista sitä. Emme hevin siedä kritiikkiä hyvän tekemisen yrittämistä kohtaan, vaikka kritiikin tarkoituksena olisi pyrkiä vieläkin parempaan. Kun taloustieteen nobelisti Sir Angus Deaton taannoin kritisoi kehitysapua kovin sanoin, oli moni vihainen. Vihaa olisi kannattanut pidätellä, sillä sen taustalla oli äärimmäisen huolella tutkittu halu auttaa kehittyviä maita nousemaan köyhyydestä ja kurjuudesta. Emme halua ymmärtää, että on yksi asia kritisoida auttamista itsessään ja eri asia kritisoida sen tekemistä laput silmillä.\n[Näin oli lausuttu maltillisuuden mestarin Kyuu Eturautin blogissaan 23.8.2021 julkaisemassa kolumnityyppisessä kirjoituksessa Kannattaako silti yrittää?.]\nLähettänyt Tom Kärnä klo 14:50 Ei kommentteja:\nS Nk. yleisten syiden totuus\nLähettänyt Tom Kärnä klo 10:26 Ei kommentteja:\nS Ketkä ovat Perussuomalaisia enemmän todellisia antiliberaaleja\nHistoria on vakiinnuttanut perinteisen perhemuodon sosiaalisen elämän ensisijaiseksi järjestämisen tavaksi. Näin ollen akateemisista teorioista ammentavan yliopistoeliitin yritykset valistaa ihmisiä sukupuolen moninaisuudesta ja nestemäisistä identiteeteistä eivät näyttäydy liberalismina, vaan päinvastoin liki totalitaristina pyrkimyksinä puuttua tavallisten ihmisten vapaaseen elämään.\nNäin myös perussuomalaista politiikkaa on mielekkäämpää lähestyä pikemminkin liberalismin monenkirjavasta perinnöstä kuin ympäripyöreistä “konservatismi”-analyyseista käsin.\nKonservatismi-heitot jäävät tylpiksi, sillä perussuomalaista mielenmaisemaa lietsoo pikemminkin halu tulla jätetyksi rauhaan. Todellisia antiliberaaleja ovat todellisuudesta vieraantuneet, yliopiston suojissa lekottelevat akateemiset eliitit, jotka tuputtavat ihmisile monimutkaisia teorioita identiteeteistä sekä Black Lives Matter –keskustelun kaltaista amerikkalaista tuontitavaraa.\n[Näin oli lausuttu Timo Harjuniemen blogissa 5.12.2020 julkaistussa merkinnässä Myös perussuomalaiset on liberaali puolue.]\n[PS. Voit niin halutessasi käydä lukemassa wanhan blogimerkintäni Liberalismi on vapautta ja yksilöä kannattava poliittinen ideologia.]\nLähettänyt Tom Kärnä klo 12:43 Ei kommentteja:\nS Kristillinen fundamentalisti voi myöskin uskoa, että kaikki pelastuvat\nItse asiassa kaikkien pelastumisen toivoa voi kannattaa myös sellaiset uskovat, jotka pitävät Raamattua erehtymättömänä. Yksi tällainen ihminen on George Sarris, joka on äskettäin kirjoittanut yleistajuisen kirjan kaikkien pelastumisen toivosta. Hän päätti järjestää konferenssin Providencessa kuultuaan, että siellä pitää sijaansa sekä ikuisuuden käsitettä tutkinut professori David Konstan että perinteinen, kolminaisuusopillinen universalistiseurakunta. Sarris itse erotettiin omasta seurakunnastaan, kun hän alkoi julkisesti kannattaa kaikkien pelastumisen toivoa.\n[Näin oli lausuttu Petri Tikan blogissa 13.5.2018 julkaistussa blogimerkinnässä "Taivaan ovi oli auki", jossa hän kertoo osallistumisestaan konferenssiin, jonka teemana oli kaikkia koskaan eläneitä ihmisiä koskeva kristillinen toivo.]\n[Lyhyesti sanottuna kristillisessä fundamentalismissa on kyse uskosta Raamatun erehtymättömyyteen. Siihen kuuluu myös usko tiettyihin opinkohtiin eli "fundamentteihin".]\nLähettänyt Tom Kärnä klo 10:05 Ei kommentteja:\nS "Nato-optio" ei ole sama asia kuin puolustusliiton jäsenenä oleminen\nPresidentinlinnassa Stoltenberg kiitteli Suomen Nato-kumppanuutta, jota kutsutaan edistyneeksi kumppanuudeksi. Poutasäässä on mukava kiitellä hyvänpäiväntuttuja, pikkuserkkujakin.\nÄäni Stoltenbergin kellossa muuttui, kun Iltalehti esitti Naton pääsihteerille fundamentaalisen kysymyksen, auttaisiko puolustusliitto Nato Suomea sotilaallisesti, jos Suomi joutuisi aseellisen hyökkäyksen kohteeksi.\n– On olemassa ero jäsenyyden ja sen välillä, että ei ole jäsen. Ja se ero on, koskeeko kollektiivinen puolustus Suomea eli artikla viisi ja koko Washingtonin sopimus, perustamissopimuksemme, jossa sanotaan, että hyökkäys yhtä liittolaista vastaan on hyökkäys kaikkia liittolaisia vastaan, Stoltenberg painotti.\nSen jälkeen Naton pääsihteeri sanoi kiertelemättä, että Suomi ei ole Naton kollektiivisen puolustuksen piirissä.\n– Naton ovi pysyy avoimena. Se on Suomen päätös. Kunnioitamme Suomen päätöstä, mikä ikinä se onkaan, koska Suomi on suvereeni ja itsenäinen valtio, mutta: jos on Naton jäsen, artikla viisi pätee, ja jos ei ole jäsen, artikla viisi ei päde. Se on se ero, hän kiteytti.\n[Näin oli lausuttu Lauri Nurmen Iltalehdessä 25.10.2021 julkaistussa kolumnissa Nato ei auttaisi Suomea – Stoltenbergin sanat pakottavat Suomen vakavan pohdinnan eteen.]\n[...Niin, ja sotilaallisen kriisin tullessa Naton ovet sulkeutuvat, koska Nato ei ota jäsenhakemuksia vastaan mailta, jotka ovat hyökkäyksen kohteena. Joten jäsenhakemus kannattaisi laittaa nyt tulille.]\n▼ joulukuuta 2021 (39)\nS Mahdottomien tapausten päätyminen loppumattomaan...\nS Ihmiset huutavat: "Minulla on oikeus tulla vedet...\nS Juutalaisten sosialidemokraattinen Bund oli vars...\nS Etelä-Vietnamin vastarintaliike joutui liittoutu...\nS Facebook tietää, että sen omistama Instagram mas...\nS Loistavalla polulla on tilillään Perun vasemmist...\nS Oikeinajattelijat kielsivät kirjoja ja painotuot...\nS Suomen viralliseen evankelisluterilaiseen kirkko...\nS Kritisoi perinteisen feministisen liikkeen valko...\nS Kehitysapua osaamattomien ulkomaalaisten opiskel...\nS Yhdysvalloissa (ja Taiwanissakin) laajemmat kans...\nS Martti on idiootti, ja myös hänen urospuoliset j...\nS Hyväarvoisten ihmisten myötätunnon laajuus on sy...\nS Britannian suurin LBGT-järjestö opastaa, ettei i...\nS Lordi: En ole päivääkään ollut sosiaalisessa med...\nS Kannatti integroida 5G-mielenohjaussirut hevoste...\nS "Periaatteellisista syistä" itsensä rokottamatta...\nS Millaisia ovat keskimäärin Teslan sähköauton omi...\nS QAnon-liike tukee ekspansionistista, fasistista ...\nS "Mie oon miettinyt tän näin", Rokan näyttelijä R...\nS Miksi ulkomaalainen tulee Suomeen opiskelemaan, ...\nS Yritysten pitkät globaalit tuotantoketjut takaav...\nS Ongelmia syntyy siinä vaiheessa, kun astrologiaa...\nS Moni oikeistolainen rakastaa sekä vapaata markki...\nS Väkivalta on nykyään paljon vähäisempää kuin enn...\nS Janatuinen on hyvä esimerkki siitä, miten vastak...\nS Journalismi menettää paljon, jos mediatalot muut...\nS Vaativat, että lesbojen tulisi seurustella trans...\nS Tasa-arvoisissa yhteiskunnissa työelämä jakaantu...\nS Yhdysvallat olisi voinut voittaa Etelä-Vietnamis...\nS Halla-aho: woke-ihmiset kuvittelevat, että nykyi...\nS Maahanmuuttajan kannattaa ja tulee opetella suom...\nS Manner-Kiinan suuri johtaja Xi oli jo aiemmin pa...\nS Thaimaassa osa poliitikoista jo haluaisi lievent...\nS Nykyajan "edistykselliset" vastustavat ilmaisunv...\nS Haastateltu lesbo kertoi tuntevansa vetoa vain b...\nS Kiinassa korkea-arvoiset henkilöt saavat rangais...\nS Paljon kohkattu Eco Rating -luokitus haiskahtaa ...\nS Miten kukaan, joka ei ole kommunisti, haluaisi t...\nS The Hyneman nimitetty Lappeenrannan–Lahden tekni...\nS Mitkä asiat Elokapina-liikkeessä ja nk. varsinai...\nS Yhdysvaltain boheemit porvarit ajoivat osan valk...\nS Kun kyseessä on uhkaileva yritys tai toimija, jo...\nS Onko todellakin pöyristyttävä se ajatus, että sa...\nS Jotkut transnaiset olivat painostaneet lesboja s...\nS Miksi ei voi kevyt olo -pulloja luovuttaa Romani...\nS Halla-aho: "Kyllä myönnän saavani jonkinlaisia k...\nS Sotilaan sulaminen osaksi sotakoneiston kokonais...\nS Emme halua ymmärtää, että on yksi asia kritisoid...\nS Ketkä ovat Perussuomalaisia enemmän todellisia a...\nS Kristillinen fundamentalisti voi myöskin uskoa, ...\nS "Nato-optio" ei ole sama asia kuin puolustusliit...